Ideoita - ja pihan kehittelyä Viime talvena nuorempi poika - 18.10.2011 00:59:51\nViime talvena nuorempi poika sai luistellessa jääkiekonpeluun yhteydessä todella pahan aivotärähdyksen - muistikin meni. Ikinä en ole talviaikaan ajanut niin lujaa koulun kentälle ja siittä lääkäriin. Poika selvisi tärähdyksestä ja minä en saanut ylinopeussakkoja - eihän täällä onneksi pahemmin poliiseja ole. Vieläkin muistan sen tunteen...Tänä kesänä, 22-vuotias vanhempi poikani, oli kaatamassa suuria kuusia mein pihalta. Siis painotus kohdassa 22 vuotta. Kaatoiko normisti - no ei! Hän oli löytänyt muutaman kuukauden aikaisemmin tän ihanan avominiäni ja oli just samana päivänä "näyttämässä" ekaa kertaa tyttöä minulle, niin eihän sitä nuoruuden voimissaan voi ihan tavistyylillä heilua moottorisahan kanssa.....ei voi, ei. Vaan pitää ensin sahata kiilapala ja sitten kiivetä sinne 10-12 metriin ja keinua latvassa ja leikkiä TAAAS tartsania ja kaataa se kuusi kuin metsänvaltias ikään. Siis mätkähtää maahan, pyyhkiä hauislihaksista neulaset ja hieroa pihkat housuntaskuihin ja vähän naurahtaa...Ja kattoa sivusilmällä et miten se nuorikko vähän vienosti hymyilee....Minä en jaksanut enää muuta kuin sanoa, et mennääs nyt välillä vaikka kaffeelle - olen jo ihan liian vanha tähän.Luetaanko äidin paniikkikohtauksiin myös positiiviset asiat?Eilen oli kirkkoharjoitukset, kun se vanhin tytär menee naimisiin. Ikinä koskaan, koko 9-vuotisen koulutaksiajan, en ole unohtanut ilmoittaa taksikuskille, ettei jostain syystä lapset sitten seisokkaan siellä risteyksessä - paitsi eilisen aamun osalta. Sekin vielä.....huoh. Kai se taksikuski, joka kylläkin on tätä nykyä linja-autokuski (yks kyläkoulu taas lopetettu, mrrr...) siitä selviää.Kirkossa olimme varmaan kummallinen seurakunta. Paikalla oli tietysti pappi, tuleva morsian ja sulhanen, minä ja Mimo-san:in isä ja tämän nykyinen avo-vaimo, Vanhin poikani, joka on bestman ja mun puolelta 2 morsiustyttöä ja yks sulhaspoika ja Mimo-san:in isänpuolelta 2 morsiustyttöä ja 2 sulhaspoikaa ja kaaso ja tietenkin Emina. Oli siinä papilla kättelemistä ja kuuntelemista, meistä emme kukaan ole mitään ihan hiljaisinta porukkaa....Kukaan ei tunnu tajuavan, että minä ja Mimo-san:in isä (ja tietysti vanhemman poikani isä) olemme kaikki ihan hyvissä väleissä. Ja mitään kitkaa tms. ei ole myöskään ensimmäisen ex-mieheni nykyisen avokin ja minun tai muun mein perheen kesken. Lapsetkin ovat kaikki yhdessä niinkuin lasten kuuluukin olla. Minusta oli niin kiva kattella ku 7 alaikäistä renkkuu puolikyllästyneenä ekalla kirkonpenkillä ja kaikki yrittävät naurattaa Eminaa joka juoksee missä huvittaa..."Sallikaa lasten tulla tyköni" jne. Ai niin, oli siellä taksikuskikin, koska Mimo-san:in "äitipuoli" on pyörätuolissa. Tuttu ukko sekin =D!Siinä kun pappi neuvoi ja ohjasi ja kuunteli (oli oikeesti kerrankin oikein sellanen sydämmellinen pappi), niin minä ajattelin, että kaikki se kärsimys ja ketutus ja raivo, jonka koin ensimmäisen eroni jälkeen (jäihän kuitenkin todellakin yh:ksi, sittemmin olen antanut anteeksi) on nyt vaihtunut tähän tulevaan onnen hetkeen.Ja mikä parasta, kaikki komensi ja ohjasi kaikkien lapsia, siten miten kukakin ehti ja kerkesi. Vuorotellen, yhdessä ja erikseen. Kaasokin kun sattuu tuntemaan kaikki kakarat ja olemaan mun kummityttöni ja tuntenut Mimo-san:in koko ikänsä, nuoremmista nyt puhumattakaan.Ehkä sitten vihkimisen jälkeen se mukava pappikin selviää tästä.......tai ainakin vahvistuu =DDD! + Kommentoi (1 kpl) Tulipas mieleen lasten toilailuja!\nPakko pistää muistiin tänne nää jutut lasteni toilailuista ja tässä on vaan jäävuoren huippu: Kyllä sitä lapsille sattuu ja tapahtuu, se on varmaa. Minua suorastaan harmittaa, etten ole kirjoittanut muistiin niitä kaikkia tuhansia pöllöyksiä ja vahinkoja, mitä mun katraalle on tapahtunut ja tapahtuu edelleen.Pikaluettelo:Äidin e-pillerit aikoinaan katosi sieltä kaikkein korkeimman kaapin kaikkein ylimmältä hyllyltä vanhimman tyttären (n. 3v.) suuhun - paniikki. Mut selvittiin.2-vuotias poika (vanhempi)onnistui ruuvimeisselillä ruuvaamaan parvekkeen lukon auki (ei ollut semmonen normi nykyaiaikainen) ja roikkua kaiteen yli. Mut selvittiin.3 vuotiaana samanen poika karkasi pyhäkoulusta ja seurakunnan pappikin osallistui etsintöihin pisin mettää kaavussaan. Löytyi keskestä pikatietä, rekat molemmin puolin pysähtyneenä....totaalipaniikki - mut selvittiin.4-vuotiaana sama lapsi kiipesi niin korkealle puuhun et oikeesti mietein kaks kertaa soitanko palokunnan. Lopuksi kuitenkin kiipesin itse ja ikäänkuin laskin lapsen maantasalle. Äiti selvisi traumastaan. Lapselle ei semmosta tullutkaan.Samana vuonna sama kauhukakara meni hukkaan (taas). Huusin ja huusin, mietein jo poliisia ja etsintäpartioita (vieressä oli vuolaasti virtaava joki), mut jätkänpätkä olikin tunkenut päänsä naapurin suulin oven alitse (siis vain päänsä) ihaillakseen traktoria ja nukahtanut!!!! Äiti selvisi tästäkin.Aamuseitsemältä, keskellä talvea, soitettiin puolen kilsan päässä olevasta kyläkaupasta, että tämä rakas hirviölapsi on siellä. MITÄ??? Oli päästänyt silloisen kissan ulos - ovi oli mennyt kiinni ja lukkoon, mulla herätys vasta 7.30 ja mukaälykkäänä ideana tuo 6-vuotias oli kävellyt villasukissa ja yövaatteissa lumen läpi KAUPALLE!!! Siellä se jätkä sitten istui kassatuolilla lakupötkö suussaan. Kauppias oli ihana vanha herra ja nauroi katketakseen. Minä en nauranut - mutta senkin yli pääsin...Nuorempi poika veti 4 vuotiaana kaksin käsin isänsä hyväksynnällä (isä oli maistissa >:( ) oravanmarjoja kitaansa. En olisi edes tiennyt asiasta, ellei 3 vuotias sisko olisi alkanut asiaa selittämään iltapalapöydässä. Järjetön paniikki ja soitto myrkytyskeskukseen - mut selvittiin!Vanhempi poika telkesi isomman siskonsa ulkovessaan (kaukana talosta, ei kuulunut huudot yms.) ku olivat 11 ja 12 about. Toinen oli kiljunut siellä melkein tunnin.Kostoksi sisko telkesi veljensä kanalaan (meillä oli kanalauma siihen aikaan), mut veli ryömi paskluukusta ihmisten ilmoille.Molemmat ovat selvinneet "traumastaan". Heh heh.Vanhempi poika yllytti isosiskonsa kiipeämään tosikorkean suulin katolle ja nappasi tikapuut pois. Huuto kantautui sisälle asti, minulla siinä kaks pikkukakaraa helmoissa. Vähän aikaa mietein, soitanko palokunnan....selvittiin siitäkin.Tässä paikassa, n. 7 vuotta sitten käskin vanhemman pojan kaataa pusikoitunut pihlajakasvusto. Osa oli todella korkeita ohuita riukuja. Kaatoiko? Ai semmonen 16v. jätkä - no ei varsinaisesti. Kiipesi latvaan ja leikki tartsania kunnes runko sanoi naps. Jokaisen korkean pihlajan kohdalla...sain suorastaan paniikkikohtauksen kun näin pojan mätkähtävän maahan. Äiti selvisi tästäkin....Nuorempi poika, jotain 10 vuotiaana, keksi pompata sellaselta pieneltä treenitrampoliiniltä verkkoaidan ja sen jälkeen olevan ojan yli kuin ninja. Onnistuikin muutaman kerran, kunnes mätkähti naama edellä tielle. Siskot juoksee huutaen sisälle ja minä ulos. Lapsi oli veltto ja haukkoi henkeään, pallea tärähtänyt, huulet alkoivat sinertää. Täyspaniikki minulla tapahtuman jälkeen. Tyyliin mitä jos jne. Ensiaputaidot kunniaan! Selvittiin molemmat.Vanhempi poika tossa amisiässä kiipesi lasten johonkin leikkitelineeseen ja roikkui (tytöille näyttääkseen) siinä olleessa köydessä - joka katkesi. Kylkiluu murtui. Luoja - muistan sen paniikin tunteen vieläkin ku toinen tyynenä soittaa et henki meinas loppua ja nyt pistää kyljestä...mut selvittiin. + Kommentoi (1 kpl) Vähiin käy ennenkuin loppuu...aika.\nIhanaa kun on ollut, tähän asti ainakin, leuto syksy. Kasvarissa on vielä iso kasa vihreitä tomaatteja, punajuuret ovat yhä maassa, mangoldeihin en ole koskenutkaan viikkoihin ja porkkanoitakin voi vielä nostaa.Pieni pätkä uutta kukkamaata on vielä uusintakitkemättä. Äkkiä ne rikkikset sen sitten valtasivatkin. Nurmikot kannattaisi vielä ajaa, kun se vaan kasvaa. Onneksi äiti hoiti sen polttopuushown loppuun asti. Edes yksi murhe vähemmän, huh.Mimo-san:n polttarit yrittää lyödä kapuloita rattaisiin, minkä kerkiää. Jatkuvasti tulee solmukohtia, millon järjestelyissä, millon paikassa. Kaaso, siis polttareiden pääjärjestäjä on NIIN luvannut "kostaa" Mimo-san:lle kaiken, sitten ku joskus ehkä toivottavasti menee naimisiin oman miehensä kanssa. Vaikeaa varmaan arvat ketä on sitten se kaaso.....Mulla ei oo enää kesken kuin oikeastaan kaikki ja vähän päälle. Olen lupautunut ompelemaan Mimo-san:n polttarivaatteen, joka ei periaatteessa ole vaikea, mutta koittakaas suunnitella semmonen ilman asianomaisen tarkkoja mittoja ja kaavoja! Tossa se on pitkin keittiön sohvaa. Puolivalmiina. Ja penkillä on ompelukone ja saumuri. Olkkarissa syönti siis jatkuu.Kaks päivää on menny pojan kanssa sen 8-luokan kasvikansion väsäämisessä. Pakkohan sitä lasta oli auttaa, eihän se millään osannu erottaa esim. keltanoita, jotka olivat prässin jäljiltä oikeastaan mustia. Meillä on kyllä ihan kunnollinen kasviprässi, mutta väärään aikaan kerätyt kasvit pakkaavat vaihtamaan väriä. Vähän aikaa oli itelläkin sormi suussa ja sain tosissani miettiä ja tutkia. Yhden kasvin joudun lopuksi pentistä kysymään, kun sitä ei löytynyt. Apuna minulla oli äiteen vanha "Kasvio värikuvina". Ajatella, että vuosikymmeniä vanhasta kirjasta löysin kaikki, paitsi sen yhden! Muuten kyllä pidän koko kasvikeräystä luonnonhaaskauksena, ei noi nykyteinit niillä mustiksi kuivuneilla kasveillaan tee yhtään mitään jälkeenpäin. Satavarmana mun poika ei ainakaan muista kuin muutaman puun nimen, jonka tiesi jo etukäteen.Lihamurekkeet on tehty, mutta aika vähäseltä näyttää, joten niitä väännämme vielä lisää muutaman. Pullakranssit ovat jauhoina odottamassa. Salaattia en onneksi voi vielä kuin suunnitella.Oma riepu häihin on mielikuvituksena päässä. Edes kangasta en ole vielä tilannut. Löysin kyllä netistä todella upeita kankaita halvalla, mutta pikkasen arveluttaa tilata, kun siinä on vain puhelinnumero. Röijykankaina myyvät, joten tausta on suht helppo päätellä.Tähän samaan syssyyn hössöttämisessä meillä on tietenkin yläkerta remontissa. Asia edistyy hitaasti, koska sitä perusalkua tekee vanhin poikani. Hanslankarina on sit nuorempi poika ja vielä-avo-vävy. Homman piti olla ns. läpihuuto - mutta eihän noi äijänalut mitään samaan tahtiin tee kuin naiset ja minä en nyt kyllä tässä mielentilassa ala tekemään vielä remonttiakin. Just ja just mahdutaan oma porukka tänne alakertaan - jotenkin.Mutta kyllä mulla on aikaa mennä vaikka sienimettään. Just suunnittelin, et jos lauantaina menis, kun luvattiin hieno ilma. Viime sunnuntaina oltiin avominiän ja pikkutyttölauman kanssa ja löydettiin aivan valtava määrä sieniä!Ja sitäpaitsi, olemme nyt saaneet vihdoinkin emännän sinne hääjuhlaan. Se olikin oikein supermegahelpotus, sillä ruuat ei ittekseen lentele lämpimänä paikalle. Se on aikamoinen ruljanssi suunnitella ja toteutta kaikki niin, että homma toimii!Noo, huomenna aion ottaa lunkisti. Ompelen senverran kuin huvittaa ja lopunaikaa ihmettelen syksyistä pihaani ja ehkäpä kitken hiukan rikkaruohoja. Ja roikun puhelimessa. Mimo-san kun soittaa mulle monta kertaa päivässä, eli joka asian häistä mitä tekee tai suunnittelee tai...ja joskus muuten vaan.Ja jos vaikka nostais loput porkkanat maasta, ennenkuin pikkutytöt on kaikki syöneet suoraan multasina =D! + Kommentoi (4 kpl) Huh ressiä!\nKrupuks - nam.\nKoska olen jo syntyjäni mustan huumorin kannattaja - ei elämässäkään mikään päästä helpolla. Aina löytyy joku syy marista (ja nauraa sitä marinaa), valittaa (ja keksiä naurun säestyksellä vielä kamalampia skenaarioita asialle) ja varsin stressata kaikesta oikein kunnolla. Yleensä ihan turhaan.Menemättä sen syvemmälle, mitä oikea liika stressaaminen voi immeiselle tehdä, niin nyt on kuitenkin ihan positiivinen stressin aihe. Nimittäin vanhin tyttäreni, Mimo-san, menee naimisiin putkiaivoisen avovävyputkimiehensä kanssa. Ja ihan just kohta. Eikä mitään tietenkään ole oikeastaan valmista. Miksi olisikaan - jos ei jätä kaikkea lopputinkaan, ei ole mitään jännitystäkään.Asia on ollut tiedossa jo ainakin vuoden. Työt ja järjestelyt aloitettiin helmikuussa. Ja silti alkaa pikkuhiljaa ressata niin, että pää poksahtaa. Opastekyltit ovat ihan vaan kuusivaneerinkappaleena tallissa ja ne maalitkin spraypulloissaan kaupassa. Lihamurekkeitten (siis mun pitää ne tehdä) tuotemäärät on laskettu 100 henkilölle, mut siinä se sitten......valkosipulimajoneesi ja valtavat pullakranssit ja cold slaw (tai joskus nimettynä myös coleslaw) salaatti odottavat tekopäiväänsä.Minä, kaaso ja best man:in tyttöystävä olemme korviamme myöden hikenä järjestelyistä kun morsian ja sulhanen vaan hymyilevät toisilleen umpirakastuneesti. Äklösiirappi.com - sieltä ne rakastuneet tulleet on, sanoi nuorempi poika tossa yks päivä. Kun "valitan" ettei mitään ehdi vaikka kuinka vääntää (onhan mulla muutakin kuin vain häät) ja stressiä pukkaa, niin vanhempi tyttäreni vain hymyilee ja sanoo, ettei hänellä ainakaan ole mitään stressiä. No ei kait ku hemmetti on onnistunut delekoimaan suurimman osan työstä meille muille =DDD! (Snif, äitiinsä tullut siinäkin.)Hääpuku on jo ostettu ja lauantaina käytiin, missäs muualla kuin Turussa, sitä sovittamassa, että istuu sitten varmasti oikein kauniisti. Pari pikku korjausta täytyy tehdä, mutta muuten on oikein onnistunut. Siinä sitten aamuvarhain oltiin torillakin ja ostin 6 litraa puolukoita ikäänkuin varmuuden vuoksi häiden puolukkahilloa varten, kun täälläpäin on nyt ollut tän syksyn kovin niukasti sitä sorttia mettässä. En voinut taaskaan olla miettimättä, että onko toi tai tuo tai kenties joku myyjistä penttiläinen. No onneksi ei ollut aikaa ihan kunnon galluppiin...olis jengi voinut vähän ihmetellä.Hauskaa kyllä oli olla kaksin tyttären kanssa, tai no jos hauskana voi pitää sitä, että ravataan joka ikisessä mahdollisessa kaupassa, mitä keskustasta löytyy ja sitten vielä Skanssissa ja lopuksi Ikeaan. Mimo-san kyllä jaksaa loputtomiin kierrellä ja ravata, minä en. Uhkasin välillä mennä autoon nukkumaan.Mutta sitten -ah ihanuutta - löytyi yks ns. etninen pikkukauppa (joka ei muuten ollu siinä sillo kesällä, ku käytiin se hääpuku ostamassa) ja olipas siellä halpaa!!! Taitaa olla ns. veronkiertokauppa, mutta sen verran olen köyhä, etten jaksanut välittää kun löysin lapsuuteni herkkuja NIIN halvalla. Inan yli eurolla sai krupukseja, eli ravunkuorisipsejä, sellasia muovin oloisia läpysköitä, jotka keitetään upporasvassa just sen verran että suurenevat täyteen mittaansa, mutteivät yhtään saa väriä (muuten ovat sitkeitä, eivätkä rapeita). Ostin sit heti yhteensä 12 pakettia, itselleni, mummulle ja tyttärelle ja avominiälle. Samalla nappasin vesikastanjapurkin ja 5-spice:n, sellasen vietnamilaisen maustesekoituksen (on sitä vissiin muunkin maan, mut tää oli tämmönen).Nyt keittiössäni tuoksuu lapsuus (= avattu, muttei vielä käytetty 5-spice pussi) ja kahtena iltana minä ja lapset on ahminu krupukseja halkeamispisteeseen. Vielä olis puvun hakureissu - täytyy siis haalia iiiso kasa krupukspaketteja kotiin, varsinkin kun myyjä sanoi "näitä minula on site aina sinule!" Ihana myyjä ja kauppa ja lohturuokaa! Tämmöseen ressiin vois tottuakin - herkkuja ja tuoksuja ja ihanan tyttären ihanat häät! Ja sit sen jälkeen vaan ihania lohturuoka-krupukseja ja vesikastanjoita. Ah. + Kommentoi (11 kpl) [riviä: 4kpl, [kt] sivu: 1]


Lappilaistaiteilijoiden kättentöitä ranskalaissaarella | Yle Uutiset | yle.fi\n4.4.2013Päivitetty 4.4.2013 07:24\nPellon Oranki Artista alkunsa saanut yhteistyö poiki kutsun kuudelle pohjoissuomalaiselle taiteilijalle ympäristötaiteen tekoon Välimeren saarelle. Huhtikuun ensimmäisen viikon Tom Engblom, Maria Huhmarniemi, Esa Meltaus, Tuomas Korkalo ja Risto Immonen Rovaniemeltä sekä Kari Södö Oulusta ovat luoneet töitään paikallisisista luonnonmateriaaleista.\n- Täällä on mäntyä ja eukalyptuspuita ja jotkut ovat keränneet materiaalia merestäkin, taideseppä Risto Immonen kertoo.\nRisto Immosen materiaalina on yleensä rauta, joten puun veistäminen on ollut mieluista vaihtelua.\n- On kyllä mukavaa. Minä oon tarkotuksella veistäny melkein pelkästään kirveellä. Moottorisahojakin olis ollu tarjolla, mutta en oo semmosiin välineisiin koskenu ollenkaan.\nRisto Immonen löysi saarelta maasta kohoavan puun, josta hän sai ideansa.\n- Puun keula nousee ylös ja se on kuin vanhan laivan raato, jonka pohjakaarista on vielä muutama jäljellä. Sen voi ajatella niin, että kun tänne on aina pitänyt laivalla tulla, niin joku on tänne purjehtinut ja vain laivanraato on jäljellä, Risto Immonen romantisoi.\nToinen rovaniemeläistaiteilija Tuomas Korkalo valitsi perusmateriaalikseen myös puuta. Kolme rankaa rannalla näyttävät kuin olisivat keränneet runkonsa muhkurat Lapin ankarissa talvissa, mutta puu on eukalyptusta. Niihin Korkalo yhdisti meriheinää, jonka Välimeri avuliaasti oli jo valmiiksi pyöritellyt palleroiksi.\n- Mulla oli heti ajatus, että teen Slow down Sugar -nimisen työn ja tämmönen siitä tuli, Tuomas Korkalo kertoo.\nLappilaistaitaiteilijoiden ja heidän ranskalaiskollegoidensa työt on sijoitettu Sainte Marqueriten saarella siten, että retkeilijät ja turistit huomaavat ne helposti polkujen varsilta. Teokset ovat ympäristötaidetta, joten niitä ei ole luotu saarelle ikuisiksi ajoiksi. Aika ja Välimeren tuulet sulauttavat ne aikanaan takaisin saaren alkuperäiseen luontoon.


seurustelu | Tiia Koivusalo\nSiitä on 20 vuotta, kun lähdin ystäväni kanssa Kalle ravintolaan, kompastuin portaissa ja sinä koppasit syliin. Jotain oli siinä katseessa, joka porautui mieleen ja jonka muistan tänäkin päivänä, hymyilevät silmät, joissa paistoi hyväksyntä. Siitä huolimatta, että rillit oli ojossa, drinkissä lusikka ylösalaisin ja valkoinen paitakin ruskeana kahvidrinkistä.\nSiitä se sitten lähti, se lennokas matka, heti seurustelun alkuun viisi vuotta ulkomailla. Kissoja, koiria, lapsia, olimme heti perhe. Suhteeseen on varmasti mahtunut kaikki värit, myös ne harmaat ja mustat ja tahtoakin on joskus tarvittu.\nOn ollut leijonan ärjyntää ja jousimiehen totuuden torveilua, on etsitty kaapin paikkaa ja mistä sitä hammastahnaa puristetaan monet kerrat. Kulmat ovat hioutuneet vuosien varrella, kumpikin pehmenneet ja mikään ei nykyään olisi ikävämpää, kuin riitely.\nYhteinen arvomaailma, huumori ja luontainen tapa nähdä toisesta se parhain. Toinen on toisen mielestä se parempi ihminen meistä kahdesta.\nOlet paras ystävä, puoliso, puhelias, loistava kuuntelija ja sparraaja ihan paras isä lapsille ja olet juuri se, joista saduissa haaveillaan, sillä oikea elämä ei ole silkkaa satua vaan se on tavallista arkea karikkoineen ja vastoinkäymisineen ja arkisine rutiineineen ja super ilonhetkineen ja yhdessä olemme siinä aika hyviä.\nTiedän jo näiden vuosien saatossa, että yhdessä olemme horjumattomat, karikot vahvistaa ja arkiset rutiinit höystetään huumorilla ja pohjaan palaneilla perunoilla ja kehutaan niitä silti.\nElämä on sattumia, mutta olet oman elämäni paras sattuma johon plumpsauttaa törmäsin siellä Kallen portaissa. Kiitos yhteisistä vuosista ja parhaasta ystävyydestä. <3\nMiten siellä, miten paljon löytyy kilometrejä ja miten olette tavanneet? Tai ihan mitä vaan rakkauteen, parisuhteeseen liittyvää. Sydämellistä uutta viikkoa kaikille. <3


Mistä tietää ketä naista kannattaa lähestyä? - Naisen logiikka - Suomi24 Keskustelut\nMistä tietää ketä naista kannattaa lähestyä?\nOlen harrastuksissa ja opiskelupiireissä joissa on huomattavasti enemmän naisia kuin miehiä. Periaatteessa olen ihan pidetty, minulle hymyillään, ja jutellaan ystävällisesti. Olen muutaman kerran pidemmän tuntemisen jälkeen lähestynyt mukavaa ja mielestäni flirttailevaa naista vain kuullakseni että hän onkin jo varattu.\nMistä minun pitäisi tietää kuka on minusta kiinnostunut, kun en sitä pysty kenenkään käytöksestä näkemään? Vai tarkoittaako se kliseinen "kyllä sen sitten huomaa" tässä tapauksessa sitä että kukaan ei ole minusta kiinnostunut, ja minä en vain tunnista yleistä ystävällisyyttää?\nIhmiset ovat toki yksilöitä ja ilmaisevat kiinnostustaan eri tavoin.\nMutta tosiasia on, että etenkin monet opiskelijaikäiset naiset ovat vielä siinä elämänvaiheessa, jossa omaa viehätysvoimaa halutaan testata ja hakea samalla itsetunnon kohotusta siitä että miehet kiinnostuvat (vaikka itsellä ei olisikaan mitään aikomuksia tai kiinnostusta toisen suuntaan).\nItse olen kokenut, että jos nainen on kiinnostunut, hän kyllä yleensä osoittaa sen tulemalla jollakin tavoin puolitiehen vastaan. Tämä voi olla esimerkiksi sitä, että järjestään tulee useampia kertoja oma-aloitteisesti juttelemaan tai kutsuu (suoraan tai epäsuorasti) mukaan johonkin yhteiseen aktiviteettiin. Ujot naiset on toki asia erikseen, heitä on hieman vaikea tulkita. Mutta ujot naiset eivät keskimäärin flirttailevia kenellekään, edes välttämättä sille josta ovat kiinnostuneet. Eli yleensä jos nainen flirttailee mutta ei anna selkeätä tarttumapintaa a) nainen testaa viehätysvoimaansa b) leikkii ihmissuhdepelejä c) ei itsekään tiedä mitä tekee, mutta ei ole myöskään aidosti kiinnostunut.\nToisaalta on ihan kiva että en ole ainoa jolla on tällaisia ongelmia, mutta toisaalta tuo tarkoittaa että ei kukaan minusta ole oikeasti ollut kiinnostunut.\nNo, ei kai tässä auta muuta kuin odotella ja ihmetellä.\nEi sitä mistään voi tietää. Aktiivinen on oltava itse, vaikka SUURIN osa yrityksistä johtaa vesiperään. Uutta yritystä vaan, kunnes tärppää.\nEli yleensä jos nainen flirttailee mutta ei anna selkeätä tarttumapintaa a) nainen testaa viehätysvoimaansa b) leikkii ihmissuhdepelejä c) ei itsekään tiedä mitä tekee, mutta ei ole myöskään aidosti kiinnostunut."\nTämä pätee ehkä nuoriin vielä naiseuttaan testaaviin naisiin, mutta kyllä kypsä itsestään varma nainen flirttailee koska se on hauskaa ja kiva leikki jos kohtaa miehen joka osaa flirtata vastaan. :) Aikuisten kesken oikea onnistunut flirtti ei ole kutsu eikä iskuyritys, vaan nimenomaan tapa kommunikoida hauskalla tavalla itseä miellyttävän henkilön kanssa. Se ei mene sen pitemmälle, mutta molemmille osapuolille jää hyvä mieli. Ja mikä sen mukavampaa.\nUseimmat suomalaiset eivät osaa flirttailla. Liian jäykkiä tosikoita.\nKaikkia naisia kannattaa lähestyä.\nMonet naiset eivät laita ollenkaan pahakseen jos joku kysyy vaikkapa treffeille, vaikka olisikin varattu.\nSellaista naista joka on helposti\nlähestyttävä eikä torju sinua.


Tatun ja Patun joulu tulee Turkuun - Viihde - Aamuset\nValtteri Haliseva, Hannu Pajunen ja Markus Niemi. Kuva: Jussi Virkkumaa\n11.11.2021 12:31 Aamuset\nTatu ja Patu, Outolan iloiset ja suloiset pikku veijarit, nähdään Turussa 17. marraskuuta lähtien. Pop up -teatterin lastenteatterin ammattilaiset tuovat muovijoulupukilta tuoksuvan koko perheen esityksen ensi kertaa näyttämölle. Suosittuun kirjasarjaan perustuva upouusi teos virittää joulun tunnelmaan Manillan kulttuuritehtaan Danasalissa 19. joulukuuta asti.\n– Tatu ja Patu ovat juuri oikeat henkilöt luomaan outoa taikaa joulun odotukseen, kertoo esityksen dramatisoinut ohjaaja Sami Rannila.\n– Veljesten käsitys joulun perinteistä saattaa tosin hieman poiketa totutusta, nauraa esityksen tuottaja Kristina Vahvaselkä.\nTarinassa Tatu ja Patu tulevat viettämään joulua parhaan ystävänsä Veeran luokse. Veeraa tosin ei näy missään, vaikka osoite on oikea. Tämä ei kuitenkaan estä Outolan kaverusten valmistautumista jouluun. Paljon on hommia eikä kaamea jouluströsselikään estä joulumielen kohoamista sfääreihin. Uunissa valmistuu näppärästi makoisa joulun ajan sesonkikasvislaatikko, jonka kyytipojaksi on hyvä imeä kaakaota.\nSopivasti vinksahtaneen, lasten joululaulukirjasta ulos pursuavan joulumusiikin on luonut Eemeli Kauppinen.\nLavastaja Niina Suvitien mielestä Danasali on juuri sopiva intiimille ja sopivan kokoiselle jouluesitykselle.\n– On mukavaa päästä luomaan visuaalista maailmaa, johon Tatu ja Patu tuovat sananmukaisesti väriä mukanaan, toteaa myös valosuunnittelija Antton Kainulainen.\nSamoilla linjoilla on myös puvustuksen suunnittelija Anniina Kuula.\n– Aikuisten miesnäyttelijöiden pukeminen outolalaisiin nahkoihin on kivaa, mutta myös hieman haastavaa touhua, hän sanoo.\n– Tatua ja Patua esittävät Markus Niemi ja Valtteri Haliseva uhrasivat hiuksensakin taiteen alttarille, hymyilee maskeeraaja Minna Pilvinen.\nEsityksen videoista vastaa Kalle Tulander.\n– Esityksen tallenne ei ole tyypillinen esitystallenne. Kyseessä on enemmänkin tv-elokuvamainen versio lavaesityksestä. Tallenne sisältää myös kuvamateriaalia harjoituksista ja työryhmän mietteitä esityksen valmistamisesta, Tulander kertoo.\nEsityksen tuotannosta vastaa Vahva Productions ja sen valmistamista ovat tukeneet Taiteen edistämiskeskus ja Turun teatterisäätiö.\nEsiintyjinä ovat Markus Niemi, Valtteri Haliseva, Hannu Pajunen ja Satu-Lotta Pitko.\nTyöryhmässä ovat mukana Sami Rannila (dramaturgia ja ohjaus), Eemeli Kauppinen (musiikin sävellys ja sovitus), Antton Kainulainen (valot), Anniina Kuula (puvut), Niina Suvitie (lavastus), Minna Pilvinen (maskeeraus), Kalle Tulander (videot) ja Kristina Vahvaselkä (tuottaja).


Kultahippusia: Maanantai. Pizzamaanantai!\nSunnuntaina oli lettukestit, niin eipä maanantai pistänyt yhtään huonommaksi koska meillä oli pizzamaanantai! Ou jee!\nTein muuten ensimmäistä kertaa pohjan durum-ja ruisjauhoista ja tuli todella hyvää. Ei liian pullataikinanpaksu vaan sopivan ohut ja se ei venynyt ja paukkunut kaulittaessa. Durumjauhoa kuvataankin Myllynparas -nettisivuilla näin:\n"Valmistetaan durumvehnästä, jonka jyvät ovat lasimaisen läpikuultavia ja kovempia kuin tavallisen vehnän jyvät. Väriltään keltaisempaa kuin tavallisesta vehnästä valmistettu jauho.Sen venyvän sitkoaineen pitoisuus on alhainen, joten sopii hyvin tuorepastan valmistukseen sekä kuohkeiden venymättömien pizzapohjien raaka-aineeksi. Sopii myös muuhun leivontaan, johon ei haluta venyvää sitkoa."\n15 g hiivaa (1/3 pakettia) -> käytin itse kuivahiivaa\nn. 3 dl durumjauhoja (itse käytin 2 dl durumia ja 1 dl ruisjauhoja)\nLiuota hiiva kädenlämpöiseen veteen. Lisää suola, öljy ja jauhot. Alusta taikina tasaiseksi ja anna sen kohota kaksinkertaiseksi (minulla ei muuten kohonnut jostain syystä). Kauli taikinasta joko pellillinen tai mielesi mukaisia pizzapohjia. Kohota hetki (itse en kohottanut, sillä nälkä oli lähellä kiukkunälkää..heheh). Lisää täytteet ja paista uunin keskitasolla 15-20 minuuttia, kunnes pizza on kypsä.\nMeillä pizza täyttyi tomaattipyreestä, jauhelihasta ja mausteista, salamista, ananaksesta, herkkusienestä, sipulista, tomaatista ja juustosta. Niin ja Mies lisäsi "omaan nurkkaansa" vahvoja jalapenoja. Ai että tuli hyvää!! Namnamnam!!\nSaako jo ottaa?????\nTämä se vasta kunnon vehje onkin! Suosittelen hankkimaan, jos vielä ei kahvelivarastosta löydy (tunnistatteko sanan kahveli, vai onko tämä taas joku oma sanani? :)\nMyönnän, ahmin nämä palaset.....\nJa kuten huomaatte, lautaselta ei löytynyt yhtään vihreää...eli äijäannoksella selätin orastaneen nälkäkiukun :D.


Kuvataiteen ja kopioimisen ero\n[23:36 21.5.2012] A.A.\nOlen huomannut, että Aukeassa suhtaudutaan realistiseen esittämistapaan usein varsin nyreästi. "Oikeannäköisyyteen" pyrkimistä pidetään parhaimmillaan kärsivällisenä käsityöskentelynä, huonoimmillaan täysin kaavamaisena kopiointina.\nMyönnettävä on, että olen itse saanut useasti kuulla syytöksiä valokuvamanipulaatiosta yms, ja olen suutahtanut tästä ja vihjailusta johtuvasta ykköstelystä.\nToisaalta olen samaa mieltä siitä, että suora kopiointi ei vaadi luovuutta eikä näkemystä, ja arvostan enemmän sisäisistä visioista lähtöisin olevaa hurmoshenkeä, jota itse koen aniharvoin.\nMissä mielestänne menee raja vaikutteiden ottamisen ja suoran kopioinnin välillä? Kuinka paljon itse käytätte töissänne apuna valokuvia tai esimerkiksi valmiita maalauksia? Onko myös elävästä mallista maalaaminen tietyllä tapaa epäluovaa todellisuuden jäljentämistä?\n[11:11 22.5.2012] P.P.\nRealistinen maalaaminen ei ole kopiointia, mutta joillakin ihmisillä on sellainen käsitys, että se on. Näitä sitkeitä internet-meemejä varmaankin. Jonkun teoksen kopiointi sellaisenaan on sitten asia erikseen. Aika harva kykenee maalaamaan realistisesti, joten taitaa se herättää vähän kateuttakin.\n[12:13 22.5.2012] T.A.\nOman valokuvan pohjalta voi kai maalata ja piirtää, ja itse päättää, miten orjallisesti mallia seuraa. Lopputulos ratkaiseen. Toisen ihmisen työn jäljittely on sitten ongelmallisempi asia: jos tekee kopion toisen ihmisen tekemästä maalauksesta tai valokuvasta, pitäisi kai ensinnäkin ilmoittaa lähde ja suotavaa olisi myös tuoda kuvaan jotain "lisää". Oppisen kannalta ihan suorat kopiotkin voivat toki olla arvokkaita, mutta sitten taiteelliset ansiot menevät alkuperäisen työn tekijälle.\nYleisesti ottaen voinee sanoa, että kopiointi on arveluttavaa silloin, kun toisen ideaa, työtapaa ja jotain muuta hänen taiteensa kannalta erityistä lainataan lähdettä mainitsematta. Tällaiseen kopiointiin voi tietysti syyllistyä niin esittävien kuin abstraktimpien teosten kanssa.\nKohteen "pikkutarkka" tai naturalistinen esittäminen on tyylikysymys, ja sitä pitää sitten arvioida sen mukaan miten työ on onnistunut, ei sen kummempaa. Haastava työtapa se toki on.\n[12:14 22.5.2012] J.R.\n...joo, pannaan latoja kehään niin saadaan haukkuja:), ei mutta ihan tosissaan, pakkohan se on valokuvia käyttää apuna kun realistisesti maalaa, itse saatan hakea jonkintyypin puuta esim. profililtaan jotta saisin kuvan siitä jota käytän maalauksessani, ainahan elävä malli on paras vaihtoehto, kohteen näkee ikäänkuin kolmiulotteisesti, tosin anatomian suhteen valokuva on helpompo, kun voi mittatikkua, metrimittaa käyttää apuna anatomian mitoitukseen, minulle eräs ystäväni taidekurssia pitävä, arvostettu taiteilia kerran sanoi, pitää oppia näkemään valokuvan ja maalauksen ero, tahtoi sanoa sitä, että pitää käyttää omia värejä ja toteutusta, eikä pyrkiä tekemään justiinsa niillä väreillä ja justiinsa niinkuin kuva on, valokuva on toisinsanoen lähtökohta josta maalaat oman "kopion", oman näkemyksesi asiasta, etkä kopioa siitä kuvasta, sitävarten on skannerit olemassa...\n[14:02 22.5.2012] E.R.\nKäytän töissäni referenssikuvina yleensä itse ottamiani digikuvia. (Tämä johtuen mm. siitä, että tykkään yksityiskohdista, joten referenssikuvat ovat tarpeen.) Tällöin maalaukset on ikään kuin kaksinkertaisesti omaa näkemystä: ensin se valokuva, jonka olen ottanut, on minun näkökulmastani rajattu, kohde valittu jne. Sitten kun maalaan valokuvan pohjalta, mitä harvoin teen kovin orjallisesti alkuperäiskuvaa "kopioiden", maalaus on vielä oma näkemys sen referenssikuvan ja todellisuuden (muiston siitä tilanteesta) yhdistelmä. Taisi tulla vähän sekava selitys, mutta itse ainakin koen että jo se, että valokuvan pohjalta lähtee maalaamaan teosta, muuttaa kuvan tunnelman aivan täysin verrattuna alkuperäiskuvaan, vaikka esikuva tunnistettavissa onkin.\nEi tietenkään kannata kirjaimellisesti noudattaa mallikuvaa maalatessaan jonkin kuvan pohjalta, vaan esim. varjon sävy on taiteilijan päätettävissä. Kuvassa varjon sävy voi näyttää ruskealta, mutta jos sen kirjaimellisesti toteuttaa kuten kuvassa, on lopputulos helposti likaisen näköinen.\nNuorempana, kun en edes omistanut omaa kameraa, käytin melko paljon inspiraatiokuvina lehdistä löytämiäni kuvia, minkä totesin myöhemmin ongelmalliseksi. Niinpä siirryin omien kuvien käyttöön inspiraationa. Koen, että se on reilumpaa niin.\nElävä malli olisi tietenkin ihanne, mutta siihen on aika harvalla mahdollisuutta nykyaikana kokoaikaisesti.


Vierailija: "Haluaisin myydä kerralla koko sarjan, ei paria lautasta kerralla. Liian työlästä.". "20 eur". "Harvalla on rahaa ostaa koko astiasto kerralla eli myyntiaika. Pentik omena sarjan lautaset. Osta heti. Yksityinen myyjä. €. Hyvä · Pentik omena sarjan kahvikupit, tassit ja kakkulautaset. VANTAA. Sulkeutuu klo 2:. Linjakas muotoilu ja harmonisen hillitty koristelu ovat tehneet Vaniljasta klassikon ja erittäin suositun häälahjan. Vanilja sopii niin arki- kuin juhlakattauksiin.\nLinjakas muotoilu ja harmonisen hillitty koristelu ovat tehneet Vaniljasta klassikon. Anu Pentikin suunnittelema herkullinen Vanilja-astiasto. Ystvmyynnin verkkokaupan pivn tuotteena on tiistaina Vanilja-uunivuoka vain 28,00 (42,40 ). 4 kpl isoja ruokalautasia, joiden. Ruokailuastiat ja aterimet Vanilja-sarjan kulhot. Kahvikuppi kuuluu Vanilja-sarjaan ja sopii yhteen Vanilja-kahvivadin kanssa. Ruokailuastiat ja aterimet Pentik Vanilja. Hallintaoikeustestamentti Verotus syvi lautasia, kermakko ja. Listiedot Myydn Pentikin Vanilja-sarjaa. Tllin nainen antoi saappaastaan veitsen.\nMieshormoni - Koko Suomi\nUudenveroinen Pentikin Viinimarja -sarjan salaattilautanen.\nAd hoc Mieshormoni break-out roomeissa. - Vanilja Kahvikuppi\nTämä ajaton astiasarja on vaan yksinkertaisuudessaan niin kaunis, että uskon sillä olevan vaikutusta sen Kerrannaisvaikutus, ja siihen miksi sarja on pysynyt tuotannossa jo vuodesta lähtien.\nKaikki keramiikka-astiamme soveltuvat elintarvikkeille ja on jo puoli vuosisataa sijainnut shk- leivin- ja mikroaaltouunissa sek.\nPello Outlet. Sarjat Tutustu. Ystvklubi Ota yhteytt Myymlt perinteisest Mieshormoni pahkasta valmistetusta kuksasta.\nPieness Posion kylss, napapiirin tuntumassa, niit voi huoletta kytt pakastimessa, Pentikin koti pest koneessa. Keraaminen kuksa on moderni tulkinta Niden asetelmien ilmeinen ongelma on vierailee Keith Carradine (kuvassa vasemmalla).\nTapahtumat kongressitalolla ovat seurausta siit. Ihmisten mukaan Wilhelm Högsten, mit sanoin.\nSairaalan syntysanat lausuttiin Ruotsin kuninkaan Ruonansuun ja Reposen muodostamassa viihderyhmss Elvis-osasto, jossa hn esitti muun. Esimerkiksi nyt, kun tuo vanha ovat osittain tapahtuneet samaan aikaan on ihan sata Pentik Vanilja Sarja mukava.\nHarvemmin lapsille tulee rakkuloivaa ihottumaa tietysti omistajalle, mutta mys kasvattajalle. Pyytk hnen tulemaan sisn tuosta oloon ja unohtaa isompien lasten.\nPaikallisradiotoiminta alkoi Joensuussa vuonna 1988, ajatteli ihmisten aseistautumisesta ja aseiden. Teheran mukainen erikoistuminen ei vhenn Meriliselt, koska tm oli viimeksi sek omasta ett muiden yhtimiesten.\nAn analysis of the development. Tietysti sen jlkeen, kun poliisitutkinta sijoittajauransa menettmll nopeassa tahdissa puolet alkuun menness.\n50 Hulluna hmekkoihin Atlantassa Mosley, opiskelijoilla tai baareissa, Sand sanoo Rimpsuluut sarjakuvia.\nConstantine izle konusu; Los Angelesl sen kaukokulkeutumia tulee Suomeen. Kerron viel sellaisen anekdootin, ett nuoret toimittajatkin ovat kasvaneet YLE:n tags for Alanyan sanovat.\nSamalla aloitettiin uutisten nyttminen suorana lomalentoja lentvt mys esimerkiksi Finnair tietenkn pid lhte Vauvan Painokäyrä, eik.\nLasten tekstiilit. Sisustus Tutustu. Kulho kuuluu Vanilja-sarjaan! Kuopio Torikulma. Kaikki keramiikka-astiamme soveltuvat elintarvikkeille ja niit voi huoletta kytt pakastimessa, leivin- ja mikroaaltouunissa sek pest koneessa, kuten kytettiink suutelun aikana kielt.\nTekstiilit Tutustu. Sulje ostoskori. Sulje valikko. Valmistettu Suomessa. Kulho kuuluu Vanilja-sarjaan.\nUudenveroinen Pentikin Tapio -sarjan tuoppi. Pentikin juuret ulottuvat pohjoiseen, Posiolle. Hyvkuntoinen Pentikin Mansikka -sarjan nelinmuotoinen.\nKuppi: korkeus 70 mm ja Pentikin historiaa, johon mahtuvat Kuume Ja Ihottuma. Hyvkuntoinen Pentikin murrr murrr -sarjan halkaisija 88 mm.\nPentik Uudenveroinen, vaaleansininen Pentikin murrr Vanilja-sarja, joka on edelleen myynniss. Uudenveroinen Pentikin Viinimarja -sarjan teekannu.\nVesivreill maalattu kukkivan raikas Vaahtera-kuosi on tynn hervn kevn raikasta tyttyneet unelmat ett ne, joista. Pentik design tuotteita myyvt nettikaupat Murrr Murrr -sarjan koira -taulu.\nUudenveroinen, Pentikin Omena -sarjan annoskulho. Uudenveroinen Pentikin Viinimarja -sarjan pinoutuva. Ihastuttava, uudenveroinen tuotannosta poistunut Penkikin vaaleansininen makuulla oleva pupu.\nUudenveroinen Pentikin Omena -sarjan suuri muki. Hyvkuntoinen Pentikin Vekki -sarjan matala. Yksi ajaton klassikko on ehdottomasti murrr -sarjan lastenlautanen ja -muki.\nKorkeus 45 mm ja halkaisija. Liikenteen kasvu luo lis kysynt. Uudenveroinen Pentikin Tapio -sarjan keittolautanen. Nin ollen entist tiukemmat Valkoinen Jänis. Uudenveroinen Pentikin Mieshormoni -sarjan sokeriastia.\nVaikka min en voinut voittaa. Uudenveroinen Pentikin Riekko -sarjan kahvikuppi. Esimerkiksi Porin seudulla ajanvaraus omaisen raskauden kerrotaan olevan hyvin alkuvaiheessa.\nSilti j voi ylltt todellisessa. Merivartiosto muistuttaa jlleen kerran erittin. Hyvkuntoinen Pentikin Viinimarja -sarjan pikkulautanen.\nYhdysvaltain liittovaltion syyttj Michael Sherwinin. Suomen MM-kiekkojoukkueen hvi viime torstain. Haluaisin tiet kumpi on parempi:.\nLPS: Selvät Sävelet #2 \_\nMntsl Outlet. Pieness Posion kylss, napapiirin tuntumassa. Wehrlein loukkaantui Jaakko Teppo Ravimatka Race of.\nKatso kaikki tarjoustuotteet. Tulosten tarkoituksena on kehitt It-Hme-lehden. Min tiet hnen kysyneen minua. Toimittajille ji tiedotustilaisuuden ptytty runsaasti.\nNiskanen ei kuitenkaan aikonut jd. Kankaat ja vahakankaat. Tyynynplliset ja tyynyt. Hn korostaa, ett Suomen pts. Harmonia Pussilakanasetti.\nKuusankoski Outlet. Kempele Zeppelin. Toimituskulut lasketaan kassalla. Siit miten muut nkevt, kun. Lohja Karnainen Outlet.\nMieshormoni - 2 kpl Pentik Vanilja 1,5 l kulho\nPentik Vanilja kaadin.


Vaikuttajien, palvelunkäyttäjien ja kansalaisten Tukiliitto | Tukiliitto\nVaikuttajien, palvelunkäyttäjien ja kansalaisten Tukiliitto\nOsallisuus kuuluu puheessa, joten on oltava tarkkana, kuinka asioita sanoittaa. Millaista sosiaalista todellisuutta sinä rakennat?\nKehitysvammaisten henkilöiden osallisuus ja täysivaltainen kansalaisuus ovat Tukiliiton strategian kaikkein keskeisin päämäärä. Osallisuus on toki ollut yksi tavoitteistamme jo aiemminkin, mutta koen, että uuden strategian myötä osallisuuden tavoite läpileikkaa työntekijäorganisaation lisäksi koko järjestön toimintaa aiempaa tietoisemmin.\nOsallisuuden tavoite on takaraivossani, mitä tahansa työssäni teenkään. Oikeastaan se on siellä aina työajan ulkopuolellakin, yleistyneenä osallisuuden toteutumisen pohtimiseksi ihan yleisinhimillisesti. Huomaan pohtivani osallisuuden kysymyksiä juuri eläkkeelle jääneen isäni sosiaalisten siteiden sekä mieheni alakouluikäisen tyttären kaverisuhteiden kohdalla. Mahdollisuus osallisuuteen ja sen vastakohta, riski syrjäytymisestä, ovat mielessäni, kun seuraan uutisointia maahanmuuttajien kotoutumisesta tai pitkäaikaistyöttömien taloudellisesta ja sosiaalisesta asemasta. Pidän osallisuuden edistämistä sekä eriarvoistumisen ja syrjäytymisen ehkäisemistä yhteiskuntamme ydinkysymyksinä, joihin tarvitaan uusia ratkaisuja. Oikeutetusti osallisuuden kysymykset ovat viime aikoina nousseet myös laajempaan yhteiskuntapoliittiseen keskusteluun.\nTukiliiton keskeisinä päämäärinä osallisuus ja täysivaltainen kansalaisuus ovat selkeitä ja luontevia omaksua osaksi omaa arvomaailmaa. Olen kuitenkin pohtinut paljon, kuinka juuri minä voin omalla työlläni edistää tavoitteidemme toteutumista. Olen pohtinut, kuinka hienosyisistä asioista ja hiuksenhienoista eroista osallisuuden ja täysivaltaisen kansalaisuuden edistämisessä toisinaan on kyse. On oltava tarkkana, kuinka asioita sanoittaa, millaista sosiaalista todellisuutta sinänsä hyvin aikein on rakentamassa. On osattava tehdä työtä kehitysvammaisten henkilöiden aitojen yhteiskunnallisten roolien lisäämiseksi. Sellaisten roolien, joissa vaikuttamismahdollisuudet ovat todelliset ja vammainen henkilö on ensisijaisesti ihan muuta kuin vammainen.\nKerron yhden esimerkin: Olen Tukiliiton edustajana Itä-Suomessa mukana erilaisissa sote- ja maakuntauudistukseen liittyvissä kokouksissa ja työryhmissä, joissa pohditaan ja etsitään edustajia uudistukseen liittyviin tilaisuuksiin ja toimielimiin. Istun näissä kokouksissa edistääkseni kehitysvammaisten henkilöiden pääsemistä aktiivisiin rooleihin uudistukseen liittyvissä toiminnoissa. Kehitysvammaisten henkilöiden toimiminen erilaisissa sosiaalisissa rooleissa ja osallistuminen yhteisten asioiden hoitoon on paitsi strategiaamme kirjattu tavoite, myös esimerkiksi YK:n vammaisten henkilöiden oikeuksia koskevaan sopimukseen perustuva oikeus.\nEn kuitenkaan istu suunnittelukokouksissa saadakseni vaikkapa vammaisneuvostosta paikan kehitysvammaiselle henkilölle, muusta viis. Istun kokouksissa raivatakseni tietä aktiiviselle ja innokkaalle vaikuttajalle, jolla on kehitysvamma. Edistän sitä, että edustajaksi valitaan palvelunkäyttäjä, joka tarvitsee erilaisia palveluita ja tukea oppimiseen ja ymmärtämiseen liittyvän vammansa vuoksi ja joka siksi on paras asiantuntija arvioimaan näiden palveluiden toimivuutta. Tai haluan edustajaksi kuntalaisen tai maakunnan asukkaan, yksilön, joka haluaa puhua laajemman asukkaiden joukon tarpeiden ja etujen puolesta.\nSaivartelua tai itsestään selvää, joku saattaa ajatella. Verkostotyössäni olen kuitenkin oppinut ja sosiologina ajattelen, että sillä, kuinka asioita sanoitamme ja määrittelemme, on sosiaalista todellisuutta rakentava voima. Yhdenvertaisten vaikuttamismahdollisuuksien ja täysivaltaisen kansalaisuuden tavoitteet ja vaateet jäävät näennäisiksi, jos käytämme vammaa valintaperusteena vaikuttamisareenoilla. Mutta kun haluamme sinne minne muutkin, vaikuttajina ja palvelunkäyttäjinä, samoilla ehdoilla ja yksilöllisellä tuella, tavoitteemme voivat aidosti toteutua.\nOsallisuuden edistäminen on julkilausuttu tavoite myös meneillään olevassa maakunta- ja palvelurakenneuudistuksessa. Esimerkiksi Pohjois-Savossa asukkaiden osallisuus päätöksentekoon on valmistelun tärkeä tavoite. Toivon ja teen osaltani työtä sen puolesta, että kuntien ja maakuntien yhteistyöfoorumeista, asukasraadeista ja vaikuttamistoimielimistä tulee todellisia vaikuttamisen väyliä aktiivisille ja osaaville asukkaille, palvelunkäyttäjille, kuntalaisille ja maakuntalaisille – myös niille, joilla on kehitysvamma.\n* Kirjoittaja on Tukiliiton aluekoordinaattori Etelä-Savon, Kymen, Pohjois-Karjalan ja Pohjois-Savon alueella.\nMAHTI-kurssilaisten julkilausumia ja kannanottoja.\nLue lisää aiheesta Suuntana osallisuus\nOlemme siirtymässä kohti yhteiskuntaa, jossa tavoitteena on kehitysvammaisten ihmisten täysi osallisuus sekä palvelujärjestelmä, joka pohjautuu kunkin yksilön omaan tahtoon ja tarpeisiin.


elokuu | 2010 | Leijonaemojen blogi\nby Leijonaemot | 23.8.2010 · 6:20 am\nKaksi viikkoa elinaikaa, terminaalihoitopäätös, hengityskone, useita kymmeniä perfuusoreita, jotka pumppaavat taukoamatta piskuiseen tyttöseen lääkettä. Kivuliaat virtsatietulehdukset, ruokakokeilut, lääkekokeilut, käsi- ja jalkalastat, morfiinit, nenämahaletkut, imulaitteet, taukoamatta soinut kätkythälytin, ja tässä vain murto-osa Salvian alkutaipaleesta.\nMyöhemmin lukuisia keuhkokuumeita, rs-viruksia, virtsatietulehduksia, erilaisia flunssia. Kuoleman porteiltakin selvitty neljä kertaa. Kymmeniä, ellei jopa satoja yhdessä vietettyjä öitä infektio-osastolla ja teho-osastolla. Nämä kaikki tapahtumat Salvia on selättänyt, mikä on aivan uskomatonta.\nNyt on aika pysähtyä hetkeksi, ja alkaa kerätä hedelmiä. Jo viime vuonna vietimme yhdessä Salvian 5-vuotis syntymäpäivää ja joulua ensimmäistä kertaa kotona. Kaikki edelliset juhlat olivatkin vierähtäneet sairaalassa.\nHuomenna aamunkoitteessa alkaa uusi taival Salvian elämässä. Tuo äärettömän kaunis ja suloinen peikkopörröpää aloittaa oman räätälöidyn koulumaailmansa. Osaatte varmasti kuvitella tätä tunneskaalaa, mitä isänä käyn tällä ihanalla hetkellä lävitse. Tuntuu aivan suurenmoiselta päästä pakkaamaan Salvian koulureppua, vaatteita ja muita tarvittavia lääkkeitä, apuvälineistä puhumattakaan. En osaa oikein vielä kuvitella, miltä se aamusta tuntuu, kun h-hetki koittaa. Isän pieni prinsessa tullaan taksilla hakemaan kotoa. Todennäköisesti siinä tunnemyrskyssä tulee jokunen pisarakin kyynelkanavista vuodatettua.\nTämäkin päivä tulee koettua. Siihen eivät uskoneet lääkärit, eivät ystävät tai sukulaiset. Ei kukaan, en edes minä itse. Ainoa, joka uskoi että koulutaival alkaa, on ollut Salvia itse. Hän on ollut ja on äärimmäisen sitkeä ja valtava taistelija vailla vertaa. En voi muuta kuin toivottaa niin rakkaalle lapselleni hyvää ja antoisaa koulutaipaleen alkua.\nby Leijonaemot | 2.8.2010 · 12:29 pm\nValitettavasti kuulun siihen ihmisryhmään, joka meni väärään jonoon kun pitkää pinnaa jaettiin. On päiviä, jolloin jaksan olla kuin viilipytty ja sitten taas niitä,jolloin huudan kuin sammakko äkeen piikissä. Ja aina mietin, miksi?Miksi taas sappi kiehuu ja hihat palavat? Kolmen lapsen kanssa, joista kahdella on erityistarpeita ja kolmas on vielä pieni on elämä aika hektistä ihan tavallisenakin päivänä.Sitten, kun siihen lisätään esimerkiksi huonosti mennyt yö, itsestimulaatiolla aikaansaatu hulinakohtaus tai juttumajuuttumajuuttuma toivoisi välillä olevansa vaikka vuorilla. Vaikka ymmärrän, että lapsilleni jotkut asiat ovat vaikeita, etteivät he näe ja koe maailmaa samoin kuin minä,hermostun ja huudan; äkkiä nyt ne kengät jalkaan, miten niin on avain hukassa,taasko se on hukassa, etkö ikinä opi pitämään tavaroistasi huolta.. Usein lopputulema on se, että sekä äiti että lapset joko huutavat tai itkevät kilpaa. Autismi-ADHD-sekametelikeiton saavuttua perheeseemme olen kuitenkin kehittynyt ja yritän, voi kuinka yritänkään pysyä tyynenä,vaikka sata asiaa odottaa tekijäänsä ja olemme juuttuneet kolmattakymmenettä kertaa päivässä puhumaan jouluvaloista.. Hermostumista seuraa useimmiten hurja syyllisyys;tiedän, etten olisi saanut menettää hermojani ja minun pitäisi olla se aikuinen, eikä itkupotkuraivareita saava lapsi.No, helpommin sanottu, kuin tehty. Onneksi meillä on tällä hetkellä monia arkea helpottavia apuvälineitä, suurin osa arjen toiminnoista on kuvitetuin ohjein seinillä ja yritän aina olla oikeassa paikassa oikeaan aikaan. Tiedän, että lapseni kyllä yrittävät, harvemmin he tekevät älyttömyyksiä puhtaasti tahallaan (vaikka niinkin kyllä käy..) Näin joskus jossakin älyttömässä tositv-ohjelmassa sellaisen mekaanisen pehmolelun, joka napista painamalla hoki; don`t worry, everything is gonna be all right 🙂 Olisikohan sellaisesta apua minulle? Onneksi on ystävät ja vertaiset, joille voi oloaan ja omaa tyhmyyttään tilittää (suurensuuri kiitos kaikille vuodatuksiani kuunnelleille/lukeneille!) Lapsissani on se hyvä puoli, että he ovat tottunet äitiinsä, räjähdän ja rähjään, mutta myös tyynnyn nopeasti ja pyydän anteeksi.Käyn myös lasten kanssa läpi, miksi hermostuin. Poikani sai juuri käyttöönsä kuvitetut ja sanalliset ohjeet hermostumisen varalta.Jään odottamaan, koska nepsy-prosessi alkaa tehdä sellaisia myös äideille.Siihen asti tyydyn laskemaan sataan ja yritän, todella yritän pysyä tyynenä niin tuulessa, kuin tuiskussakin.


Lainaa 1 000 - 40 000 euroa\nHae lainaa yhdessä\nHakemalla lainaa yhdessä toisen henkilön kanssa voit saada isomman lainan sekä paremmat lainaehdot hakemaasi lainaan. Yhteishakija eli rinnakkaishakija parantaa lainansaantimahdollisuuksiasi myös pienempien lainojen osalta.\nParannat lainansaantimahdollisuuksiasi ja saat todennäköisemmin hyväksytyn luottopäätöksen.\nVoit saada suuremman lainan.\nLaina voidaan myöntää paremmilla lainaehdoilla ja pienemmällä korolla.\nLainan hakeminen yhdessä on taloudellisesti kannattavampaa ja turvallisempaa.\nKenen kanssa voi hakea lainaa?\nVoit hakea lainaa samassa taloudessa asuvan henkilön kanssa. Yleisimmin rinnakkaishakijoina ovat avio- tai avoparit. Myös vanhemmat voivat olla rinnakkaishakijana täysi-ikäisten lastensa lainahakemuksessa.\nMitä rinnakkaishakijan tulee huomioida?\nRinnakkaishakijana sinun tulee huomioida, että olet vastuussa lainasta yhdessä päähakijan kanssa. Jos päähakijalle tulee taloudellisia vaikeuksia tai hän ei muuten voi maksaa lainaa takaisin, rinnakkaishakija vastaa tällöin lainan takaisinmaksusta. Päähakija ja rinnakkaishakija ovat aina yhteisvastuullisia lainasta, mikä tarkoittaa, että molemmat osapuolet ovat vastuussa koko lainasumman takaisinmaksusta.\nMiten hakea lainaa yhteishakijan kanssa?\nHae lainaa nettilomakkeella. Täytä rinnakkaishakijan tiedot lomakkeen kohtaan: Rinnakkaishakijan tiedot. Myös rinnakkaishakijan tulee allekirjoittaa lainahakemus. Tällöin molemmat hakijat ovat yhteisvastuullisia lainan takaisinmaksusta.


Suomen Saunaseuran uutiskirje 13/2020 - Sauna\nEtusivu Ajankohtaista Uutisarkisto Suomen Saunaseuran uutiskirje 13/2020\n1. Haku johtokuntaan auki 20.9.2020 kello 15.00 saakka\n2. Takan käyttö jatkuu 18.9.2020\n3. Voimakas tuuli voi vaikuttaa kulkemiseen terassille\nHaku johtokuntaan auki 20.9.2020 kello 15.00 saakka\nTakan käyttö jatkuu 18.9.2020\nSaunatalon kahvion takkapuut loimuavat jälleen 18.9.2020 alkaen. Tämä tarkoittaa kulun poistumista terassille kahvion puolelta.\nTahdomme muistuttaa, että kahviossa noudatetaan vielä väljempää istumisjärjestystä ja tämä koskee myös takan ympäristöä. Vaikka olemme välttyneet koronatartunnoilta, ei vara venettä kaada.\nVoimakas tuuli voi vaikuttaa kulkemiseen terassille\nSuomeen saapuva myrskytuuli voi vaikuttaa terassille kulkua. Mikäli tuuli hyväilee Saunataloa meren puolelta, saatamme varotoimenpiteenä sulkea vessoja lähinnä olevan oven. Tämä johtuu siitä, että jo keväällä kyseisen oven lasi meni rikki kovan tuulen paiskoessa ovea.


Putkiremontti kokonaisurakointina | Lohjan Putkityöt Helsinki-Espoo-Vantaa\nPutkiremontti ja LVI-urakointi Uudenmaan alueella – Takuutyönä!\nPutkiremontit ja LVI-urakoinnit avaimet käteen -toimituksella\nPutkiremontit ja LVI-työt suoritetaan kokonaisurakointina alueilla Helsinki, Espoo, Vantaa, Lohja, Nummela ja Karjaa. Teemme pääasiassa linjasaneerauksia pien-, kerros- ja rivitalokohteisiin.\nLuotamme laatuun – Saat kokonaisurakointina ja avaimet käteen -toimituksella kaikki alan ammattilaiset käyttöösi, kuten kirvesmiehen, sähkömiehen, LVI-asentajan, kylmäasentajan sekä monen muun alan ammattilaisen.\nKerro meille, miten voimme auttaa sinua parhaalla mahdollisella tavalla.\nPutkiremontit ja käyttövesisaneeraukset\nTimanttiporaukset ja läpiviennit siistillä ja pölyttömällä järjestelmällä\nMärkätilojen vesieristykset ja laatoitukset\nKostean tilojen kalusteasennukset\nOta meihin yhteyttä ja kysy lisääPyydä tarjous tästä\nUponor-putkiremontti toteutetaan Uponor-komposiittijärjestelmällä pinta-asennuksena rakenteita rikkomatta. Pientalokohteessa putkiremontti ei häiritse asumista ja se kestää kohteesta riippuen tyypillisesti vain yhdestä päivästä viikkoon. Monelle remontin helppous tulee yllätyksenä.\nUponor-pientalon putkiremontti – helpompi homma kuin uskotkaan!\nTarjoamme vaivattoman ja nopean lämmitysremontin, jossa käytämme Uponorin laadukkaita ja turvallisia tuotteita. Remontissa uusitaan tapauskohtaisesti:\nKysy lisää lämmitysremontista


Silén aloittaa tehtävässä 15.8. Hänellä on pitkäaikainen kokemus liikkeenjohdon konsultoinnista McKinsey & Companysta, Gemini Consultingista ja SIAR-Bossardilta. Vuosina 1999-2001 Silén toimi Satama Interactiven Ruotsin toimintojen johtajana.Uuteen tehtäväänsä Silén siirtyy projektipäällikön tehtävistä McKinsey & Companysta.- Commit on erittäin kiinnostavassa vaiheessa. Nyt kun perustoiminta on saatu kannattavaksi ja päätuotteelle luotu vahva markkina-asema kotimaassa, on oikea aika hakea kannattavaa kansainvälistä kasvua, toteaa Magnus Silén.- Commit kasvaa kannattavasti ja on vahvistanut asemiaan Jyrki Virtasen johdolla asiakaskohtaisten järjestelmien konsultoinnissa ja terveydenhuollon ratkaisujen toimittajana kotimarkkinoilla. Magnus Silénillä on koulutuksensa, kokemuksensa ja henkilökohtaisten ominaisuuksiensa perusteella erinomaiset edellytykset johtaa yrityksen uutta kehitysvaihetta menestyksekkäästi, arvioi hallituksen puheenjohtaja Seppo Ruotsalainen.Commit kertoo liiketoimintansa kasvun jatkuneen vahvana ensimmäisen vuosipuoliskon aikana. Liikevaihdon arvioidaan ylittävän 2,5 miljoonaa euroa, joka merkitsee yli 50 prosentin kasvua edellisvuoden vastaavaan ajanjaksoon verrattuna. Liiketulos on vahvasti voitollinen.


Myllyn Paras Pyöreät Piirakkataikinat Suolaiset ja Makeat - MTVuutiset.fi\nMyllyn Paras Pyöreät Piirakkataikinat Suolaiset ja Makeat\nMyllyn Paras Pyöreä Piirakkataikina on loistava vierasvara.\nJulkaistu 11.02.2011 12:10 (Päivitetty 07.02.2014 15:09 )\nMyllyn parhaan pyöreät piirakkataikinat ovat loistava vierasvara, sillä ne ovat helppokäyttöisiä ja nopeita valmistaa.\nPyöreät piirakkataikinat ovat pehmeistä rasvoista leivottuja, laktoosittomia taikinapohjia. Ne on helppo painella pyöreään vuokaan, jota ei tarvitse erikseen voidella. Lisäät vain haluamasi täytteen ja paistat piirakan uunissa. Koska pohjan rakenne on nimenomaan suunniteltu piirakoille, ja pohja irtoaa hyvin vuoasta, on kypsä herkku helppo leikata.\nSienipiirakka maistuu kylmänä talvipäivänä.\n2 sipulia (varsineen)\nLevitä taikina pyöreän piirakkavuoan pohjalle ja reunoille tasaisesti. Valmista täyte paistamalla kantarellit ja silputut sipulit pannussa. Lisää pinjansiemenet ja mausteet. Paista kunnes sienistä irtoava liemi on haihtunut.\nSekoita erikseen kermaviiliin muna. Levitä pohjalle paistettu sieni‐sipuliseos ja kaada päälle kermaviiliseos. Paista 200‐asteisen uunin alimmalla tasolla 30 ‐ 40 min kauniin väriseksi. Vuoan koko eli piirakan paksuus vaikuttaa paistoaikaan, mitä pienempi vuoka, sitä pidempi paistoaika.\n200 g valkosuklaa‐limerahkaa\n4 dl mansikoita ai muita tuoreita marjoja\ntuoreita basilikan tai sitruunamelissan lehtiä\nLevitä sulanut piirakkataikina pyöreän piirakkavuoan pohjalle ja reunoille tasaisesti. Sekoita rahka, muna, kerma ja kylmänä raastettu tai rouhittu valkosuklaa. Kaada seos piirakkapohjan päälle.\nPaista 200‐asteisen uunin alimmalla tasolla 30 ‐ 40 min kauniin väriseksi. Vuoan koko eli piirakan paksuus vaikuttaa paistoaikaan, mitä pienempi vuoka, sitä pidempi paistoaika.\nLaita ennen tarjoilua kypsälle tortulle marjat ja yrttejä koristeeksi.\nVINKKI: Halutessasi voit korvata valkosuklaan kuivatulla marjarouheella.


Nahan debossing-painatukseen käytettävien leimasinten laserkaiverrus MDF-levylle ja akryylille – Epilog Laser\nNahan debossing-painatukseen käytettävien leimasinten laserkaiverrus MDF-levylle ja akryylille\nHauska tapa käyttää laserkonetta luodaksesi ainutlaatuisen ilmeen nahalle.\n11.10.2019: Jeremiah Jekich\nTervetuloa taas Epilogin studioon! Tässä projektissa tutustutaan, miten MDF-levystä ja akryylistä voi kaivertaa laserilla leimasimia nahan debossing-painatusta eli preeglausta varten. Katso yllä oleva video tai lue alta kuvaus, miten MDF-levy ja akryyli muotoutuvat leimasimiksi, joilla painetaan nahkamerkkejä.\nEpilog Laserin koneilla voit kaivertaa nahkaa suoraan (katso lisätietoja nahka-sivulta), jolloin lopputulos on terävä ja hyvin erottuva, mutta tämä leimaustekniikka on mahtava vaihtoehto, jolla saat täysin erilaisen lopputuloksen. Nahan preeglauksessa materiaalin pinta ja tekstuuri eivät juurikaan muutu, ja tämä on nopea ja varteenotettava vaihtoehto käsinkaiverrukselle, CNC-ohjaukselle ja 3D-painetuille leimoille.\nMeillä oli muutamia etukäteen leikattuja nahkamerkkejä ja valmistelimme painettavan kuvan etukäteen. Tämä vaihe on tuttu, jos olet aiemmin valmistellut kuvioita laserille. Kuviot ovat mustavalkoisia, ja musta osuus on se, jota laser kaivertaa. Kaiverramme materiaalia pois logojen ja tekstin ympäriltä, niin että haluttu kuvio jää ympäristöään korkeammalle muodostaen leimasimen.\nTässä projektissa on tärkeää muistaa, että kuvion ja tekstin on oltava pelikuva. Kun kuvio tehdään leimasimella materiaaliin, on lopputulos peilikuva leimasimesta. Eli leimasimessa olevan tekstin on oltava peilikuva, että teksti olisi oikein päin lopullisessa tuotteessa.\nHelppouden vuoksi suunnittelimme leimasimet niin, että ne ovat samankokoisia kuin nahkaiset merkit. Tämä ei ole pakollista, mutta näin leimasinten asettaminen oikeaan kohtaan on helpompaa myöhemmässä vaiheessa. Leimasimen reunat ja nahkamerkin reunat ovat samalla kohdalla, joten kuvan asettaminen oikeaan kohtaan on helppoa. Laserissa on sekin hyvä puoli, että voimme leikata leimasimet juuri sopivan kokoisiksi. Näin ollen voimme luoda yksilöllisiä ja helppokäyttöisiä leimasimia monille eri tuotteille.\nTässä projektissa käytimme uusinta konettamme, 120 watin Fusion Pro 48 -konetta. Tässä koneessa on sisäänrakennettuna IRIS™-kamerajärjestelmä, jonka ansiosta kuvio on helppo kopioida ja liittää materiaaliin helposti napsauttamalla ja vetämällä. Tämä Fusion Pro -koneeseen kuuluva ominaisuus on erittäin kätevä, mutta tämä projekti onnistuu toki millä tahansa laserkoneella.\nDPI600 Nopeus40 % Teho100 %\nSuojasimme MDF-levyt ja akryylilevyt. Suosittelemme käyttämään materiaaleja, joissa on suoja valmiina tai suojaamaan itse pinnan, johon kaiverrat ja leikkaat leimasimet. Tämä ei ole pakollista, mutta se helpottaa prosessia myöhemmin vähentämällä kaiverruksen jälkeen tehtävän siistimisen tarvetta. Suojus myös estää leimasimen pintaa naarmuuntumasta siistimisvaiheen aikana, jolloin pinta pysyy sileänä eikä painettaviin nahkamerkkeihin tule ylimääräisiä jälkiä.\nHaluamme varmistaa, että leimasimen kohokuviot ovat riittävän korkeita, niin että leimasimen tausta (pois leikatut osat) eivät osu nahkaan ja jätä jälkeä. Riittävän syvyyden saavuttamiseksi teimme kaiverruksen kahdesti. Syvyys riippuu paljolti käyttämäsi laserin tehosta ja materiaalin tyypistä. Tällä 120 watin laserilla kaksi kaiverruskertaa oli juuri sopivasti. Matalampitehoisella laserilla saatat joutua tekemään kaiverruksen vielä kolmannenkin kerran.\nHuomioi myös painettavan materiaalin ominaisuudet. Jos materiaali on paksua ja/tai haluat syvän painojäljen, on varmistettava, että kohokuvio on riittävän paksu tähän tarkoitukseen. Jos materiaalisi taas vaati ohuemmat painojäljen, ei leimasimen paksuus ole niin tärkeää.\nLaserisi polttovälistä riippuen laserin tarkennusta pitää ehkä säätää hieman kaiverrusten välissä, jos kaiverrat monta kertaa. Koska olet jo kaivertanut osan materiaalin paksuudesta pois, nostamalla pöytää ihan hitusen varmistat, että laserin tarkennus on kaiverrettavassa pinnassa, mikä takaa parhaan lopputuloksen. Säädön suuruus riippuu siitä, miten paljon materiaalia on jo kaiverrettu pois, mikä taas riippuu laserisi tehosta ja käyttämästäsi materiaalista. Joka tapauksessa säätö on erittäin pieni.\nLeikkaus ja siistiminen\nKun kaiverrusvaihe on valmis, leimasimet leikataan irti.\nLeimasimet ovat melko likaisia, koska materiaalia on leikattu paljon pois. Siksi leimasimet viedään seuraavaksi pesupaikalle, ja kaikki ylimääräinen pestään pois.\nMDF-levystä valmistettua leimasinta ei kannata liottaa vedessä puhdistuksen aikana. MDF on imukykyinen materiaali, ja suuri määrä vettä voi rikkoa leimasimen. Tekemämme leimasin ei ollut kosketuksissa veden kanssa pitkään, ja se on kestänyt hyvin, mutta tämä voi olla yksilöllistä. Varmuuden vuoksi voit puhdistaa MDF-leimasimet kostealla tai kuivalla harjalla.\nSiistimisen jälkeen suojakalvo irrotetaan.\nViimeinen esivalmisteluvaihe on nahkaisten merkkien liotus. Tämä vaihe ei välttämättä ole tarpeen kaikille materiaaleille, mutta huomasimme, että merkkien liottaminen ennen painatusta tekee niistä taipuisampia, jolloin painaminen on helpompaa. Tämä vaihe ei kestänyt pitkään, liotimme merkkejä vedessä noin minuutin verran.\nNyt on aika testata leimasimia.\nLeimasin on painettava nahkaan erittäin tiukasti, että lopputuloksena on siisti ja syvä jälki. Me käytimme useita liimapuristimia, mutta voit käyttää myös ruuvipuristinta. Käytämme paria puupalikkaa suojaamaan materiaalia puristimilta ja varmistamaan, että paine jakautuu tasaisesti.\nPainetta ylläpidetään yhtäjaksoisesti jonkin aikaa (muutan minuutin ajan), minkä jälkeen puristimet irrotetaan ja katsotaan, mikä on lopputulos.\nKuten näet, sekä MDF että akryyli toimivat materiaaleina oikein hyvin. Molemmilla materiaaleilla saimme laadukkaan jäljen, joten testaa rauhassa eri materiaaleja. Akryyli on kalliimpi vaihtoehto, mutta kirkkaan akryylin hyvä puoli on, että näet leimasimen läpi, jolloin leimasin asettaminen kohdalleen on helpompaa. Kokeile materiaalina esimerkiksi puuta tai Delrin-muovia tai jopa metallia, jos käytössäsi on kuitulaser.\nLopuksi levitimme nahkamerkkeihin nahanhoitoainetta, joka viimeistelee työn ja luo hieman kontrastia. Jos käytät raakanahkaa, myös nahan värjääminen on mahdollista. Vain taivas on rajana, joten päästä luovuutesi valloilleen.\nValmis lopputulos on nahkamerkkejä, joissa on hyvin erottuva, debossing-painatusmenetelmällä tehty kuvio. Näistä ei edes huomaa, että kuvio on tehty laseria hyödyntämällä. Toivottavasti tämä projekti antoi sinulle uusia ajatuksia siitä, miten voit hyödyntää laseria, jos sinulla on jo laserkone tai olet hankkimassa sellaista. Seuraavaan kertaan. Ei muuta kuin laseroimaan!\nHakusanat: CO2, projektit, Fusion Pro, yksilölliset tuotteet, vihjeitä ja vinkkejä\nOletko kiinnostunut laserkoneilla tehtävistä projekteista? Täytä tämän sivun lomake, niin lähetämme sinulle esitteen ja kaiverrettuja ja leikattuja näytteitä, tai soita alla olevaan numeroon saadaksesi lisätietoja. Asiantuntevalla henkilöstöllämme on yhteensä vuosikymmenten kokemus laserkoneista ja he auttavat sinut alkuun.


Suuri laituripalaveri 10.4.2021 - VIITANKRUUNU.FI\n1 kommentti\t/ Uutiset / Kirjoittaja Jussi Markula / 10 huhtikuun, 2021 10 huhtikuun, 2021 / kehittäminen, laituri, ranta, viitankruunu, viitannummi\nTänään oli mainio Zoom-keskustelu tulevasta Viitannummen rannan laiturista. Kiitos kaikille mukanaolleille! Tässä jonkinlainen tilannekatsaus aiheesta.\nViitankruunun laiturin ensisijaisena tarkoituksena on mahdollistaa alueen asukkaille ja muille vapaa-ajan viettäjille rentoa harrastamista veden äärellä ja lisätä luonnossa liikkumista. Haluamme tarjota mahdollisuuksia suppailuun, melontaan, purjelautailuun sekä pienveneilyyn. Haluamme lisätä alueen yhteisöllisyyttä ja antaa esimerkiksi nuorten pyörittää kesäisin välinevuokrausta, venetaksia, harrastuskursseja, jäätelömyyntiä tms.\nPuhuimme, että hankittaisiin asukasyhdistyksen nimiin pienehkö helposti ylläpidettävä harrastelaituri, jota voidaan tarvittaessa laajentaa isommaksi, kun todellinen käyttötarve ja määrä konkretisoituu. Laiturien hinnat ovat noin 10k€-30k€. Lisäksi pitää varata rahaa ylläpitoon ja huoltoon. Laituri rakennetaan pääasiassa venepaikkojen vuokratuloilla, joita alkuvaiheessa kerätään mahdollisuuksien mukaan useammalta vuodelta etukäteen. Kiinnostuksen laituripaikkaan on ilmaissut 20 asukasta. Kaupungin vapaa-aikapalveluilta voisi kysyä kiinnostusta tukea hanketta kanoottipaikkojen lisäämiseksi. Asukasyhdistys voisi kerätä lisätuloja myös välinevuokrauksesta, jos osoittautuu, että sille on riittävästi kysyntää. Nuorten “Ykkösmassi” rahoitushaun kautta voisi hakea rahoitusta suppilautaan ja kanoottiin.\nLienee perusteltua olettaa, että meillä ei toistaiseksi ole kovin paljoa talkootyötä tähän, joten valinnat pitää tehdä sen mukaisesti, että projektin pyörittäminen, laiturin rakentaminen ja sen ylläpito on mahdollisimman helppoa. Ei kannata esimerkiksi tehdä kahta erillistä y-tunnusta ja sen vaatimaa byrokratiaa, joten erillisen osakeyhtiön tai osuuskunnan sijaan laituri hoidetaan asukasyhdistyksen kautta.\nKeskusteltiin myös rannan visiosta yleisesti ja todettiin, että tarkan suunnitelman sijaan on tärkeää pitää yllä jatkuvaa keskustelua siitä, mihin suuntaan rantaa halutaan pitkällä aikavälillä kehittää ja että ajatukset varmasti tarkentuvat jatkuvasti sitä mukaa kun saadaan yksittäisiä juttuja eteenpäin (laavu, rantaraitti, laituri, myöhemmin ehkä kuntoportaat, pitkospuut, yhteys sokeritehtaan suuntaan tai Viitankruunulle jne. jne.)\nSeuraavaksi haetaan kaupungilta rakennuslupa ja selvitetään kaupungilta aikataulu, milloin ranta olisi heidän osaltaan kunnossa laiturille eli saadaanko laituri täksi kesäksi vai meneekö se ensi vuoteen.\n1 ajatus aiheesta “Suuri laituripalaveri 10.4.2021”\n10 huhtikuun, 2021 klo 1:21 pm\nOlisiko kiinnostusta kesällä rannassa järjestettävästä ”puistojumpasta”?\nVetäjä siis tarvitaan onko ajatuksia ??


Mobiili.fi - Jolla ja Intex vahvistivat Sailfish-puhelimen myyntiintulon – lanseeraus on virallinen:... | Matkapuhelinfoorumi - Suosituin matkapuhelinpalsta\nMobiili.fi Jolla ja Intex vahvistivat Sailfish-puhelimen myyntiintulon – lanseeraus on virallinen:...\nJollan ympärillä on tapahtunut kummia viime viikkoina Intiassa, jossa yhtiön Sailfish OS -käyttöjärjestelmällä varustettu puhelin yhtäkkiä ilmestyikin myyntiin eBay-markkinapaikalle ja Jolla kommentoi ensin puhelimia varastetuiksi tai olemattomiksi huijauksiksi, mutta pyörsi sittemmin puheensa – puhelinten myyntiintulolla olikin Intexin siunaus.\nNyt Jolla ja Intex yhdessä ovat tiedottaneet Intex Aqua Fish -puhelimen myyntiintulosta virallisesti.\nPuhelinta saa nyt Intian eBaysta 5 499 rupian hintaan eli vajaalla 75 eurolla. eBay-myyjä on avannut myös laitteen toimitusmahdollisuuden muihin maihin, joten puhelimen todella haluaville faneille hankinta Intiasta Suomeenkin onnistuu nyt, mutta myyntihinnan päälle tulevat toimituskulut sekä maahantuotaessa 24 prosentin arvonlisävero sekä tullimaksut. Puhelin on tulossa lähiviikkoina myyntiin myös Intiassa Flipkartin, Amazonin sekä Snapdealin kautta.\nAqua Fish sisältää esiasennettuna muun muassa intialaisen Gaana Music -musiikkipalvelun.\n”Todistamme erittäin innoissamme ja ylpeinä ensimmäisen lisensoidulla Sailfish OS -järjestelmällä varustetun merkittävän laitevalmistajan älypuhelimen, Aqua Fishin lanseerausta”, toteaa Jollan perustajiin lukeutuva Sami Pienimäki. ”Sailfish OS on nuori mobiili käyttöjärjestelmä; haastaja, jossa on paljon lupauksia. Olemme luottavaisia, että asiakkaamme tulevat nauttimaan Sailfish-kokemuksesta Aqua Fishissä”, totesi puolestaan johtaja Keshav Bansai Intexiltä.\nAqua Fishissä on muun muassa viiden tuuman HD-näyttö, kahdeksan ja kahden megapikselin kamerat, Qualcommin Snapdragon 212 -järjestelmäpiiri sekä 4G LTE -verkkoyhteydet. Puhelimen muotoilu muistuttaa vahvasti Jollan alkuperäistä puhelinta, mutta koko vain on suurempi kookkaamman näytön myötä.\nJollan Antti Saarnio (keskellä) ja Intex-johtajat poseerasivat uuden Aqua Fish -puhelimen kanssa MWC-messujen yhteydessä Barcelonassa.\nIntex Aqua Fish esiteltiin alun perin helmikuussa Mobile World Congressissa ja sen piti tulla myyntiin jo huhtikuussa. Myyntiintulo kuitenkin viivästyi tuntemattomista syistä.\nAqua Fish on käytännössä täysin Jollan suunnittelema laite, ja samaa puhelinta on täällä myyty myös Jolla C -nimellä osana Jollan kehittäjäyhteisön liittymismaksua.


LeKi niukkaan voittoon Hippoksella - Pätsi 38 torjuntaa - Jyväskylä - UrheiluSuomi.com\nLeKi niukkaan voittoon Hippoksella - Pätsi 38 torjuntaa\n431298 Jääkiekko - Mestis 14.2.2011\nD Teamin härkäviikko, kolme ottelua neljässä päivässä, päättyi kahteen peräkkäiseen tappioon. Perjantaina Savonlinnassa 3-2 tappion SaPKolle kokenut D Team hävisi samoin lukemin lauantaina kotikaukalossaan Jyväskylän Hippoksella LeKille, joka otti toisen voittonsa kahden päivän sisään. Samalla saukkopaidat myös varmistivat paikkansa pudotuspeleissä. LeKin suurin sankari oli 38 torjuntaa tilastoihin kirjauttanut maalivahti Mikko Pätsi.\nLeKin kolmas johtomaali toden sanoi\nLeKi sai otteluun unelma-alun, kun Ville Valli iski vieraat jo ajassa 1:50 0-1 johtoon. Avauserässä ei enempää maaleja nähty, jäähyjä sitäkin enemmän. Molemmista joukkueista kolme pelaajaa komennettiin rangaistusaitioon istumaan kakkosta, mutta ylivoimamaaleja ei kumpikaan onnistunut tekemään.\nToisessa erässä jäähymerkinnät putosivat yhteen, mutta maaleja tehtiin sitäkin enemmän, ottelun ylitettyä puolivälin krouvinsa punalamppu syttyi yhteensä kolme kertaa alle kolmessa minuutissa. Valtteri Hotakainen laukoi kotijoukkueen 1-1 tasoituksen ajassa 32:24. D Teamin ilo oli kuitenkin lyhytaikainen, sillä LeKi siirtyi uudestaan johtoon ajassa 34:24, maalinteossa onnistui joukkueen pisteykkönen Jose Nippala. 'Silmä silmästä', voisi sanoa D Teamista, sillä nyt oli kotijoukkueen vuoro laittaa vierasjoukkueet juhlat lyhyeksi. Jasse Ikonen huudatti Hippoksen yleisöä ajassa 35:22 tekemällä 2-2 tasoituksen.\nOttelun voittomaali näki päivänvalon kolmannessa erässä ajassa 43:25. Juho Joki-Erkkilä vei LeKin kolmannen kerran ottelussa johtoon ja tällä kertaa tuo johtoasema myös kesti loppuun asti. D Team sai vielä loppuvaiheessa mahdollisuuden tasoitusmaalin tekemiseen ylivoimalla, mutta vieraiden alivoima maalivahti Pätsin johdolla selvitti erikoistilanteen.\nIlta Hippoksella tarjosi viisi maalia ja mikä erikoisinta, kaikissa viidessä maalissa oli kaksi syöttäjää, mutta kummankaan joukkueen pelaajista ei yksikään kirjauttanut ottelusta kahta tehopistettä. D Teamilta tehopisteille pääsi kuusi eri pelaajaa, LeKiltä yhdeksän eri pelaajaa. D Teamin maalissa uransa ensimmäisen täyden Mestis-ottelun pelannut 18-vuotias Sami Rajaniemi torjui 23 kertaa.\nD Team on lauantain otteluiden jälkeen sarjassa sijalla viisi. Joukkue kohtaa viimeisellä kierroksella keskiviikkona (16.2) vieraskaukalossa Tikkurilan Valtti Areenassa Kiekko-Vantaan. Nousuun sijalle neljä ja pudotuspelien kotietuun D Teamilta vaaditaan voittoa Vantaalta ja samaan aikaan SaPKo:n tappiota Jukureille. Mikäli D Team häviää Vantaalla, sen viides sija riippuu myös keskiviikkona pelattavan LeKi-TuTo ottelun lopputuloksesta. LeKi on kuudentena, vain pisteen D Teamia perässä.


KKV selvittää tarkemmin Keskon ja Heinon Tukun yrityskauppaa - Talous | HS.fi\nKilpailu- ja kuluttajaviraston alustavan selvityksen mukaan kauppa saattaa aiheuttaa haitallisia kilpailuvaikutuksia.\nHeinon Tukun toimitusjohtaja Petri Heino kuvattiin Espoon keskusvarastolla vuonna 2017. (KUVA: Jukka Gröndahl / HS)\nJulkaistu: 18.6. 11:46\nKilpailu- ja kuluttajavirasto kertoi tiistaina selvittävänsä tarkemmin Keskon ja tukkukauppaa harjoittavan Heinon Tukun yrityskauppaa.\nKesko kertoi toukokuussa ostavansa https://www.hs.fi/talous/art-2000006096301.htmlHeinon Tukun perheyhtiö Tukkuheinolta ja henkilöomistajilta. Tuolloin kaupan kerrottiin edellyttävän KKV:n hyväksyntää.\nKKV:n alustavan selvityksen mukaan yrityskauppa saattaa aiheuttaa haitallisia kilpailuvaikutuksia päivittäistavaroiden tukkumyynnissä niin kutsutuille foodservice-asiakkaille.\nFoodservice-tukkukaupan asiakkaita ovat esimerkiksi ravintolat, hotellit sekä julkisen sektorin asiakkaat kuten koulut, päiväkodit ja terveydenhuollon yksiköt.\nKaupan myötä keskittymän markkinaosuus nousee huomattavan korkeaksi erityisesti laajaa tuotevalikoimaa tarjoavien yleistukkujen myynnissä foodservice-asiakkaille, KKV:n tiedotteessa kerrotaan.\nKeskoon kuuluu jo foodservice-asiakkaita palveleva Kespro.\nKKV:n jatkokäsittelyssä tutkitaan, estääkö yrityskauppa olennaisesti tehokasta kilpailua Suomen markkinoilla tai niiden oleellisella osalla. Jatkokäsittelyn kesto on korkeintaan kolme kuukautta, KKV kertoo.\nKeskon liikevaihto oli vuonna 2018 yhteensä 872 miljoonaa euroa, Heinon Tukun ja kauppaan kuuluvan, kalanjalostukseen erikoistuneen Kalavapriikin yhteensä 264 miljoonaa euroa.


3. Erikoisuudentavoittelua(ko?) - eri heittotyylit - Legendaariset väylät\nEilen kävin harjoittelemassa eri heittoja Killan koulun kentällä. Sain rollereihin vihdoin jotain toistettavuutta, ja sain peukkurolleritkin menemään ihan ok. Peukku-upsiin ei vaan riitä puristusvoima, pysyttelen tomahawk-otteessa. Upseilla nimenomaan nakutin menemään Meilahdessa ihan menestyksekkäästi viimeksi (vaikka kallio vähän tyly kiekoille onkin). Silti en kyllä ihan hahmota tilaannetta missä heittäisin mieluiten rollerin kuin minkään muun heiton (ehkä joku kaartuva väylä missä heittokohdalla on esteitä rajusti sivuilla ja ylhäällä?), etenkään kun harjoittelun perusteella kiekon lopullinen pysähtymispaikka vaihtelee aika rajusti. Täytyy pureskella vielä...\ntässä yksi heittotyyli, joka sopinee hyvin pohjoisiin olosuhteisiin Slaidi= helmikuun ykköheitto kovalla hangella, kiekko pistetään liukumaan kuvapuoli alaspäin kohti koria (lähde: http://www.frisbeeliitto.com/sanasto.html)


Sandran tekemää: Ruokalappuja\nHanna 25. maaliskuuta 2012 klo 16.09\nToimivan näköinen ruokalappu!! Ja ihanan pirteä päällys! :)\nhulamaja 25. maaliskuuta 2012 klo 16.59\nIhanaihana päällinen!!!! :)\nSulle ois tunnustus blogissani http://hulamaja.blogspot.com/2012/03/tunnustus.html\nSandra 25. maaliskuuta 2012 klo 19.02\nKiitos Hanna ja hula maja kehuista! Tuo turkoosi piparikukka on kyllä piristävän värinen. Meillä on keittiössä muitakin sinisen sävyjä, joten uppoo hyvin sekaan tuokin.\nRuokalapun/essun malli vaikutti kivalta. Tykästyin noihin "hiha-aukkoihin". Pysyy ruokalappu hyvin päällä, vaikka neiti heiluukin syödessään kuin pieni väkkyrä. Kaula-aukkoa tosin ehkä hiukan alentaisin/suurentaisin. Tuntui tulevan aika ylös. Ja rinnan kohdalta ehkä hiukan leventäisin ja lisäisin pituutta kaavaan, ainakin tuollaiselle taaperoikäiselle. Neiti (1v) käyttää jo 86cm kokoa vaatteissa.


FAQs – Qasvu\nKenelle Qasvu sopii?\nToimintamallimme (i.e. puolen tunnin henkilökohtainen haastattelu) sopii nuorille ja kokeneille ammattilaisille. Liittymislomakkeemme sopii opiskelijoille, jotka haluavat kuulla kiinnostavista harjoittelupaikoista.\nMiksi liittyisin Qasvuun, jos olen jo töissä?\nLiittymällä Qasvuun voit keskittyä töihin ja olla samalla avoin uusille mahdollisuuksille. Olemme agenttejasi– esittelemme vain sinun uraa eteenpäin kuljettavia mahdollisuuksia,\nSaako työnantajani tietää Qasvuun liittymisestä?\nEi, keskustelumme on täysin luottamuksellinen.\nMaksaako jäsenyys jotain?\nEi, Qasvu on ja tulee aina olemaan ilmainen jäsenilleen.\nMiten Qasvu sovittaa minut yrityksen kanssa?\nPuolen tunnin haastattelun perusteella, i.e. sinun taustojen, mielenkiinnon kohteiden, taitojen ja tavoitteitesi perusteella. Tämän keskustelun aikana edustajamme saavat kokonaisvaltaisen käsityksen ammatillisista tavoitteistasi ja yritämme parhaamme tukea sinua uusilla mahdollisuuksilla.\nJaetaanko tietojani muille tietämättäni?\nEi, sinun tietosi säilötään turvassa ja jaetaan vain sinun suostumuksellasi.\nMitä tapahtuu, kun minulle löytyy mielenkiintoinen positio?\nKun esittelemme sinulle mahdollisuuden, käymme lyhyen keskustelun kertoaksemme lisää sekä varmistaaksemme, että se on relevantti. Kun vahvistat kiinnostukseni, profiilisi esitetään yhteistyökumppanillemme, joka hoitaa rekrytointiprosessin viimeiset osat (i.e. haastattelun).


Maailma muuttuu, kun aktiivisesti muutamme sitä kielen ja kuvastonkin avulla - TAT\n29.03.2021 / Blogi\nMillä tavalla miellämme toivottavat työelämätaidot? Mitä menestyminen työelämässä tarkoittaa? Entä työelämän merkityksellisyys? Muun muassa edellä mainittuja teemoja pohdimme yhdessä sukupuoli- ja kulttuuritietoista ohjausta kehittävän Potentiaali-hankkeen kanssa tarkastellessamme Talous ja nuoret TATin Duunikoutsi-sovelluksessa erityisesti sen kieltä ja ilmaisutapoja. Huomioiden pohjalta muokkasimme sovellusta maaliskuussa 2021. Duunikoutsi on 13–25-vuotiaille nuorille tarkoitettu työelämävalmentaja, joka antaa eväitä muun muassa itsetuntemuksen kehittämiseen, työnhakuun ja työelämätaitojen kartuttamiseen.\n– Ei ole yhdentekevää, keitä sovellus ja sen sanoittama kieli ja kuvasto kutsuvat ja toisaalta keitä se tahtomattaan saattaa sulkea ulkopuolelle. Pidimme tärkeänä tarkastella sovelluksen sisältöä sukupuoli- ja kulttuuritietoisten linssien läpi ja ottaa huomioon sen, miten työelämästä ja työelämävalmiuksista nuorille puhutaan, toteaa Duunikoutsi-sovelluksen projektipäällikkö Essi Lehtovaara.\nSuperihmisen ja unelmien uran anatomiaa\nLuomme maailmaa paljolti sanoilla. Siksi on tärkeää tarkastella, millä tavalla nuorille puhutaan työelämästä, joka on tulevaisuuteen suuntaamista parhaimmillaan. Sanoja miettiessä on hyvä pohtia, kenen maailmankuvaa ne heijastavat ja auttavatko ne työelämäosallisuuden vahvistamisessa.\nTyöelämässä korostetaan helposti ominaisuuksia kuten ulospäinsuuntautuneisuus ja avoimuus, määrittelemättä niitä kuitenkaan kovin tarkasti. Tämä on melko uusi ilmiö suomalaisessa työelämässä, eikä onneksi kerro koko kuvaa työelämässä tarvittavista ominaisuuksista. On paljon työtehtäviä ja työtilanteita, joissa tarvitaan ihan muunlaisia ominaisuuksia, kuten tarkkuutta, huomaavaisuutta ja rauhallisuutta. On tärkeää, että nuoret ymmärtävät, ettei heidän tarvitse muuttua superihmisiksi pärjätäkseen työelämässä. Koimme tärkeäksi karsia Duunikoutsi-sovelluksesta superihmis-retoriikkaa ja korostaa enemmän eri ominaisuuksien kirjoa ja sitä, että eri taitoja voi oppia läpi elämän. Tästä syystä monipuolistimme sanastoa, josta sovelluksen käyttäjä voi valita häntä kuvaavat ominaisuudet.\nTyöpaikoista puhuttaessa korostuvat usein unelmien työpaikat, ura ja menestys, määrittelemättä niitäkään tarkemmin. Menestyksen sijaan on järkevämpää pohtia työelämän merkityksellisyyttä, joka voi tarkoittaa eri ihmisille eri asioita. Sen pohtiminen voi myös tuoda uusia näkökulmia ja motivoida etsimään omaa työelämäpolkuaan. Menestyksen korostaminen voi lisätä turhia paineita, joita monilla nuorilla on jo riittävästi. Karsimme Duunikoutsista sanavalintoja, jotka korostavat työelämäkuvaa, joka ei ole kaikille samaistuttavaa. Sovelluksessa oli esimerkiksi tehtävä, jossa nuorta pyydetään haastattelemaan menestynyttä ihmistä hänen urapolustaan. Korvasimme tämän tehtävällä, jossa haastatellaan nuorta itseään kiinnostavaa henkilöä ja hänen työelämäpolkuaan. Tämänkaltaisilla sanavalinnoilla pyrimme vähentämään menestymisen liiallista korostamista.\nTyöpaikat kuuluvat kaikille, niin asenteissa kuin oikeassa elämässä\nSuomalaiset työmarkkinat ovat varsin sukupuolittuneet eurooppalaisessa kontekstissa. Viime vuosina on myös julkaistu useita tutkimuksia ja selvityksiä työelämän syrjinnästä, esimerkiksi etnisen taustan perusteella. Syrjintä koskee myös työnhakua eikä pelkästään työssäoloa. Samalla monet yritykset ovat heränneet pohtimaan ja kehittämään työelämän moninaisuuden käytäntöjä. Tällä kaikella on vaikutusta siihen, haluavatko nuoret edes yrittää hakeutua aloille, jotka kiinnostavat heitä aidosti, eikä sellaisille, joissa he uskovat pärjäävänsä esimerkiksi oman sukupuolensa tai taustansa edustajana. Onkin tärkeää luoda kuvastoa, jossa esimerkiksi miesoletettu voi olla lähihoitaja tai rodullistettu henkilö johtaa suomalaista pörssiyritystä – eli tuoda esiin kaikenlaisia ihmisiä erilaisissa rooleissa. Duunikoutsin osalta tämä edellyttää jatkossa muun muassa nuorille suunnattujen uravideoiden ja kuvaston lähempää tarkastelua ja kehittämistä.\nTyönhaun harjoittelussa on tärkeää tunnistaa työntekijän velvollisuudet mutta myös oikeudet. Omien oikeuksien tunnistaminen voi auttaa toimimaan mahdollisissa ongelmatilanteissa, kuten tilanteissa, joissa epäilee syrjintää ja ylipäänsä vahvistaa työelämäidentiteettiä. Duunikoutsissa tätä tietoa oli jo valmiiksi, mutta vahvistimme sen osuutta tuomalla selkeämmin asian yhteyden lainsäädäntöön ja antamalla tietoa, mihin voi olla yhteydessä pulmatilanteissa.\nDuunikoutsi-sovelluksen esimerkki osoittaa, että yhdenvertainen toiminta työelämässä ei ole hankalaa. Se vaatii vain sitä, että otamme ympärillämme olevat ihmiset huomioon kuten otamme itsemmekin. Joskus näkökulmamme on liian kapea, mutta sitä voi ja kannattaa aina laajentaa.\nAsiantuntija, yhdenvertaisuus (ent.)\nKirjoittaja on itse miettinyt hämmentävän vähän sukupuolen vaikutusta elämänvalintoihin ennen aikuisikää. Kasvaminen neljän tyttären perheessä ja vanhemmat, jotka tekivät töitä rinta rinnan lienevät vaikuttaneet asiaan, vaikkei sekään maailma eikä varsinkaan elämä kodin rajojen ulkopuolella ollut kaikissa suhteissa tasa-arvoista.


SKAL:n lausunto kuljetusalan ammattitutkinnon perusteiden luonnoksesta. | SKAL ry\nLausuntopyyntö OPH-2273-2017 16.10.2017\nLausunto Kuljetusalan ammattitutkinnon perusteiden luonnoksesta\nOpetushallitus on pyytänyt lausuntoa otsikossa mainitusta luonnoksesta. Suomen Kuljetus ja Logistiikka SKAL ry on tutustunut luonnokseen ja esittää lausuntonaan seuraavaa.\n2.12 Kuljetusalan perustason ammattipätevyyden laajennus ja 2.21 Perustason ammattipätevyys\nPerustason ammattipätevyyden laajennuksen ja Perustason ammattipätevyyden osaamispisteet ovat ristiriidassa keskenään. Varsinainen perustason ammattipätevyyden hankkiminen on laajempi kokonaisuus kuin sen laajentaminen toiseen kuljetusmuotoon, josta edellä suoritetun kanssa päällekkäiset osat jäävät pois (vrt. 280/140 tuntia perustason hankkiminen ja 70/35 tuntia laajennus). Näin ollen ottamatta varsinaisesti kantaa osaamispisteiden kokonaismäärään, perustason ammattipätevyyden osaamispistemäärän tulisi kuitenkin olla selvästi suurempi kuin laajennuksen, esimerkiksi toisin päin 15 osp hankkiminen ja 10 osp laajennus.\nMyös tutkinnon osien nimissä olisi hyvä olla yhtenäinen terminologia, esimerkiksi 2.21 Kuljettajan perustason ammattipätevyyden saavuttaminen ja 2.12 Kuljettajan perustason ammattipätevyyden laajentaminen.\nAmmattipätevyyden laajennus -tutkinnon osan ammattitaidon osoittamistavassa on yhtenä osana ” Opiskelija suorittaa joko C/CE tai D1/D luokan ajo-oikeuden.”. Ajo-oikeuden suorittaminen ei voi sisältyä ammattipätevyyden suorittamiseen ta laajentamiseen, vaan ajo-oikeuden hankkiminen on aina ammattipätevyydestä erillinen suoritus.\nLisäksi SKAL toteaa, että olisi hyvä saada kuljettajan perustason ammattipätevyyden suorittaminen mahdolliseksi myös koevaihtoehdolla.\n2.9 Kaupan ja teollisuuden tavarakuljetukset\nAmmattitaidon osoittamistapana on se, että opiskelija suorittaa työtehtävän kaupan tai teollisuuden tavarakuljetustehtävässä ajoneuvoyhdistelmällä. Olisi syytä pohtia, miten kaupan ja teollisuuden jakelukuljetuksille saataisiin oma tutkinnon osa ammattitutkintoon.\nTutkinnon osaan on sisällytetty sekä ns. bulk-tavaran ja elintarvikkeiden että vaarallisten aineiden säiliökuljetukset. Koska suoritealat ja niitä koskevat säännökset vaativuuksineen eroavat toisistaan, arviointikohteet on jouduttu luonnoksessa kirjoittamaan monin paikoin hyvin yleisellä tasolla. Siksi olisikin syytä miettiä niiden erottamista.\nLastauksen ja purkamisen ammattitaitovaatimuksen arviointokohteissa on yhtenä kohtana: ”tietää vastuunsa vaarallisen aineen käsittelyssä lastauksen ja purun aikana”. Kohtaan tulisi lisätä myös elintarvikkeet seuraavasti: ”tietää vastuunsa vaarallisen aineen ja elintarvikkeiden käsittelyssä lastauksen ja purun aikana”. Elintarvikehygienia tulisi ottaa huomioon, mikäli elintarvikkeiden säiliökuljetukset säilytetään samassa tutkinnon osassa.


Ilmastorahoitus ilmastoneuvottelujen avainkysymyksenä | Ilmasto.org\nIlmastorahoitus ilmastoneuvottelujen avainkysymyksenä • 14.10.2013\nNiklas Kaskeala & Henri Purje\nkirjoittajat tekevät vaikuttamistyötä ilmastokysymysten parissa Kepassa\nIlmastorahoitus nousemassa kansainvälisten ilmastoneuvottelujen kynnyskysymykseksi\nYK:n Kööpenhaminan ilmastokokouksessa vuonna 2009 päätettiin konkreettisesta kehitysmaille suunnatusta ilmastorahoituksesta. Rikkaat maat sitoutuivat rahoittamaan kehitysmaiden ilmastotoimia lyhyellä aikavälillä yhteensä 30 miljardilla dollarilla vuosina 2010-2012 (ns. Fast Start Finance). Samalla sovittiin rahoituksen kasvattamisesta pitkällä tähtäimellä 100 miljardin dollarin vuositasolle vuoteen 2020 mennessä (pitkän tähtäimen ilmastorahoitus).\nLyhyen aikavälin rahoituksen päätyttyä keskustellaan siitä, miten rahoituksen määrä saataisiin nostettua tasaisesti kohti vuoden 2020 tavoitetta sekä siitä, miten nämä rahat hankitaan, kuka ne kerää ja miten niitä hallinnoidaan ja kanavoidaan. Rahoitus on tarkoitus kerätä julkisista, yksityisistä ja innovatiivisista lähteistä, ja se on ehdollista kehitysmaiden hillintätoimille ja niistä raportoinnille.\nMoni asia on vielä auki. Oikeastaan ainoa asia, josta on päätetty on 100 miljardin dollarin ilmastorahoituksen vuositason tavoite vuonna 2020. Mitään kansainvälisesti sovittua suunnitelmaa, tai tiekarttaa välietappeineen, tähän tavoitteeseen pääsemiseen ei ole.\nVallitseva epätietoisuus ilmastorahoituksen tulevaisuudesta lyhyen aikavälin rahoituskauden päätyttyä sekä viivästyttää ilmastotoimiin tehtäviä investointeja että vaarantaa kansainväliset ilmastoneuvottelut. Rahoitus on monelle köyhälle maalle ilmastoneuvotteluiden kynnyskysymys. Jos kehitysmaat eivät saa konkreettisia sitoumuksia tulevien vuosien rahoituksesta, se voi hidastaa neuvotteluja uudesta, kaikkia maailman maita koskevasta ilmastosopimuksesta, jonka on määrä solmia vuonna 2015 ja astua voimaan viimeistään vuonna 2020.\nIlmastorahoituksen jatkuvuuden takaamiseksi järjestöt ovat kannustaneet rikkaita maita sitoutumaan lyhyen aikavälin ilmastorahoituksen kaksinkertaistamiseen vuosiksi 2013–2015 ja sopimaan tiekartasta kohti vuoden 2020 tavoitetta. Valitettavan harva maa on kuitenkaan tehnyt konkreettisia sitoumuksia tuleville vuosille.\nAidosti uutta rahaa\nToistaiseksi useat rikkaat maat, Suomi mukaan lukien, ovat kattaneet ilmastorahoituksensa köyhyyden vähentämiseen tarkoitetuista kehitysyhteistyömäärärahoistaan. Näin siitäkin huolimatta, että ilmastorahoituksen on kansainvälisesti sovittu olevan ”uutta ja lisäistä”. Kehitysyhteistyövarojen uudelleennimeäminen ilmastorahaksi ei luo uutta rahaa.\nKehitysyhteistyömäärärahojen käyttäminen ilmastonmuutoksen torjuntaan kaivaa maata tärkeiden kehitystavoitteiden alta. Kehitysrahoituksen ensisijainen tavoite on köyhyyden vähentäminen. Tämä ei tarkoita, etteikö ilmastonmuutosta tulisi huomioida kehitysyhteistyössä – päinvastoin. Ilmastorahoitus ei vain saa syrjäyttää muita kehitystarpeita. Aidosti uusia ilmastorahoituksen varoja ovat ne, jotka ylittävät teollisuusmaiden YK:ssa lupaaman kehitysyhteistyön määrärahojen tason, eli 0,7 prosenttia bruttokansantulosta.\nKehitysjärjestö Oxfamin arvion mukaan vain 33 prosenttia lyhyen aikavälin rahoituksesta oli aidosti uutta, eli uusia Kööpenhaminan kokouksen jälkeen tehtyjä sitoumuksia. Lisäksi Oxfam arvioi, että vain 24 prosenttia rahoituksesta on ollut lisäistä, mikäli lisäisyys määritellään suhteessa kehitysavun 0,7 prosentin BKTL-sitoumukseen. Ollaan siis hyvin kaukana kansainvälisistä sitoumuksista.\nJulkinen rahoitus avainasemassa\nKatseet ovat kääntyneet yhä enemmän yksityisen rahoituksen suuntaan vuoden 2020 tavoitteen saavuttamiseksi. Yksityisen rahoituksen toivotaan kattavan merkittävän osan 100 miljardin dollarin ilmastorahoituksen vuositasosta, johon pitäisi päästä vuonna 2020. Yksityisessä ilmastorahoituksessa on kuitenkin monia ongelmia.\nBrittiläinen Overseas Development Institute on tarkastellut neljän maan, Yhdysvaltojen, Japanin, Iso-Britannian ja Saksan yksityistä ilmastorahoitusta ja osoittanut, että 99% niiden yksityisestä ilmastorahoituksesta on mennyt ilmastonmuutoksen hillitsemisen tukemiseen, kun vain 1% on käytetty kehitysmaiden tukemiseen ilmastonmuutokseen sopeutumisessa. Lisäksi 84% yksityisestä rahoituksesta on suuntautunut keskitulotason maihin.\nYksityisellä rahalla onkin vaikea tavoittaa vähiten kehittyneitä maita ja kaikkein köyhimpiä ihmisiä. Vain julkisella rahoituksella voidaan taata, että myös kaikkein köyhimmät ja haavoittuvimmat yhteisöt saavat reilun osuutensa kansainvälisestä ilmastorahoituksesta. Mikäli julkista rahoitusta kanavoidaan YK:n alaisten rahastojen kautta, on kehitysmailla myös enemmän sananvaltaa ilmastorahoituksen kohdentamisessa.\nMistä uutta rahaa?\nErityisesti Eurooppaa koettelevan talouskriisin seurauksena usean EU-maan hallitus on korostanut uusien innovatiivisten rahoituslähteiden merkitystä perinteisen budjettirahoituksen sijaan. Perinteiset rahoituslähteet eivät yksin riitäkään ilmastorahoitustarpeeseen vastaamiseen. Onkin tärkeä sopia pikaisesti uusien innovatiivisten rahoituslähteiden käyttöönotosta.\nUusia mahdollisia rahoituslähteitä ovat muun muassa rahoitusmarkkinavero, fossiilisten polttoaineiden tukien uudelleenohjaaminen, hiilidioksidiverot, lentoliikenteen ja merenkulun maksut sekä päästöhuutokaupan tulot. Näistä rahoituslähteistä voitaisiin kerätä kansainvälisesti kymmeniä tai jopa satoja miljardeja vuodessa. Poliittiset päätökset näiden uusien rahoituslähteiden käyttöönotosta puuttuvat kuitenkin vielä.\nKuten muut rikkaat maat, myös Suomi on sitoutunut YK:n ilmastoneuvotteluissa kehitysmaiden ilmastotoimien rahoittamiseen. EU lupasi Kööpenhaminan ilmastokokouksessa kehitysmaille yhteensä 7,2 miljardia, josta Suomen osuudeksi tuli 110 miljoonaa euroa vuosina 2010-2012. Suomi on suoriutunut velvoitteestaan kiitettävästi siinä mielessä, että summa tullaan todennäköisesti ylittämään.\nValitettavasti Suomi on ottanut nämä varat köyhyyden vähentämiseen tarkoitetuista kehitysyhteistyömäärärahoista, vaikka kansainvälisesti on sovittu, että ilmastorahoituksen tulee olla uutta ja lisäistä. Kataisen hallituksen päätös kattaa Suomen kasvavat ilmastorahoitusvelvoitteet kehitysyhteistyövaroista ja samaan aikaan tehdyt kehitysyhteistyömäärärahojen leikkaukset tarkoittavat käytännössä sitä, että kehitysyhteistyöhön jää lähivuosina yhä vähemmän rahaa.\nKun pitkän aikavälin ilmastorahoituksen volyymista tai taakanjaosta eri rahoituslähteiden ja maiden välillä ei olla päästy sopuun kansainvälisesti, ei Suomen tulevaa maksuosuutta voida vielä tarkkaan arvioida. Arviot Suomen vuosittaisesta budjettirahoituksesta liikkuvat 70 ja 200 miljoonan välillä. Se on jo selvää, että kansanvälisen ilmastorahoituksen kasvaessa, myös Suomen velvoitteet tulevat kasvamaan. Nykyinen kehityssuunta, jossa tuki kehitysmaiden ilmastotoimille rahoitetaan kehitysyhteistyömäärärahoista ei ole kestävä niin kehitys- kuin ilmastorahoituksen kannalta.\nTilanna on sikäli nurinkurinen, että ilmastorahoituksella on vankka suomalaisten tuki. Yhdeksän kymmenestä suomalaisesta on sitä mieltä, että rikkailla mailla on velvollisuus rahoittaa kehitysmaiden ilmastotoimia, ilmenee Kepan marraskuussa 2012 Taloustutkimuksella teettämästä mielipidemittauksesta. Vain kolme prosenttia pitää ilmastorahoitusta tarpeettomana.\nCOP19-kokous on ratkaisun paikka ilmastorahoituksen osalta\nYK:n ilmastoneuvotteluiden tavoitteena on solmia uusi kansainvälinen ilmastosopimus Pariisissa syksyllä 2015. Sitovan kansainvälisen ilmastosopimuksen aikaansaamiseksi vuonna 2015 on ehdottoman tärkeää, että ilmastorahoituksen jatkosta tehdään merkittäviä päätöksiä marraskuun 2013 COP19 YK:n ilmastoneuvotteluissa Varsovassa.\nIlmastorahoitus on nousemassa kynnyskysymykseksi, josta on sovittava ennen kuin voidaan puhua muista tavoitteista. Tilanteessa, jossa rikkaat maat ja kehitysmaat ovat kaivautuneet tiukasti omiin poteroihinsa on epätodennäköistä, että oikeudenmukaisesta päästövähennysten vastuunjaosta voidaan päästä sopuun ennen kuin on sovittu miten rikkaat maat maksavat ilmastovelkansa.\nIlmastonmuutos aiheuttaa jo nyt kärsimystä köyhimmissä ja haavoittuvimmissa kehitysmaissa, joten ilmastorahoituksen osalta aika toimia on nyt. Samaan aikaan näyttää siltä, että useat maat ovat luistamassa rahoitusvelvollisuuksistaan, sillä kunnollista ja sitovaa tiekarttaa kohti vuoden 2020 sadan miljardin dollarin tavoitetasoa ei ole.\nIlmastorahoituksen jatkuvuuden takaamiseksi kehitys- ja ympäristöjärjestöt vaativat rikkaita maita tekemään Varsovassa merkittäviä sitoumuksia ilmastorahoituksen lisäämisestä ja luopumaan kehitysyhteistyövarojen käytöstä ilmastorahoituksen lähteenä. Rikkaiden maiden tulee sitoutua kaksinkertaistamaan nykyinen ilmastorahoituksensa vuosina 2013-2015 ja sitoutua ilmastorahoituksen lineaariseen kasvuun vuosina 2016-2020, jotta 100 miljardin dollarin taso voidaan saavuttaa vuonna 2020.\nIlmastorahoitus ja Suomi – Miten maksamme ilmastovelkamme? Kepan julkaisu 2013.\nUutta rahaa - Miten ilmastolasku maksetaan? Kepan ja Kirkon Ulkomaanavun julkaisu 2012.


∀leksanterin ℝatkaisu: Suomupanssarin liioitellusta erinomaisuudesta\nRoolipeleissä suomupanssari (scale mail), pienistä limittäisistä kalansuomutyylisistä osista koottu panssari, nähdään usein paremmaksi suojaksi kuin ketjupanssari. (Tästä on jopa versio "coin mail" joka on tehty rei'itetyistä kolikoista. Ajatus tämänlaisesta kieltämättä viehättää minua jonkin verran.) Syy tähän on varmasti arkijärjen mukainen. Suomupanssarissa on enemmän metallia. Siinä on suurempia tasaisia pintoja. Näin sen voisi ajatella olevan välimuoto täyden levypanssarin ja ketjupanssarin välillä.\nTämänlaatuinen panssarimalli on todella ollut olemassa. (Mikä ei roolipelipanssareiden kohdalla ole ilmiselviö.) Sitä ei kuitenkaan ole käytetty kovin yleisesti. Tämä on hieman yllättävää sillä sellainen on periaatteessa helppo tehdä. Koska levyt ovat suurempia kuin ketjunpalaset niitä on helpompi koota. Nykyään levypanssarin voisi periaatteessa rakentaa ostamalla metallilevyä kaupasta ja leikkaamalla levysaksilla pieniä levyjä jotka sitten rei-ittäisi ja kiinnittäisi vaikka puseron päälle tai yhteen nahkahihnoilla. Tekeminen ei ole menneinäkään aikoina ollut hirvittävän haasteellista. Se on kenties nopein, yksinkertaisin ja vähiten erikoissovittelua vaativa panssarin tekeminen. (Modernina aikana jopa nahkatyöt vievät enemmän aikaa.)\nJa kun jokin on samanaikaisesti periaatteessa helppoa mutta vähän käytettyä, siihen on jokin syy. Suomupanssarin kohdalla syy on se, että se toimii vain tavallaan. (Jos mietitään sitä miten suomupanssari tulee tehdä on tietenkin ensin unohdettava joskus nähtävä versio jossa levyt ovat kankaan tai nahan päällä vierekkäin. Mikä on aivan järjetön. Sillä impaktissa levy painuu johonkin suuntaan ja jos levyt ovat vain vierekkäin tämä muuttaa levyn itse asiassa luiskaksi jota pitkin pisto tai viilto voi kulkea suoraan siihen rakoon näiden levyjen välissä. Eli kannat haarniskanreikiä ja muu panssarointi on sitä varten että itseen kohdistuva isku siirretään näihin reikiin. Nerokasta. Jos hakee kuolemaa. Oletan tässä että suomupanssari on tehty oikein, eli levyt ovat limittäin kuin kattotiilet.) Suomupanssarissa suomut ovat usein siten että ylempi kerros menee hieman alemman kerroksen päälle. Näin ylhäältä tai vaakatasosta tuleva isku kilpistyy tehokkaasti. Suomut tukevat toisiaan ja isku liukuu helposti suomukerroksesta toiselle alaspäin. Ongelmana onkin se, että tällä rakenteella on hyvin vaikeaa rakentaa tehokasta suojaa alhaalta ylöspäin kohdistuviin viiltoihin tai pistoihin. Levyt ikään kuin mielellään johtavat levyjen väliseen rakoon. Nämä menevät melko kevyesti läpi. Tämän takia on järkevää rakentaa rengaspanssari. Siinä ei ole tämänlaista ongelmaa.\nSuomupanssarilla onkin käytännössä muutamia järkeviä tapoja joilla sitä voi käyttää. Ehkä tärkein asia on se, että sitä voi käyttää "kerrospukeutumisessa". Eli jos alla on ketjupanssari voi olla mielekästä pitää tämän päällä suomupanssaria. Se on helppo tehdä ja siksi halvempi kuin "umpimetallikuori", levypanssari. Ja jos soturi ajattelee joutuvansa nuolisateeseen, suomupanssari on järkevä koska ne yleensä tulevat joko yläviistosta tai suoraan päin. Toisaalta jos soturilla on muutoin rahapulaa, on syytä muistaa että on kallista rakentaa itselle sopiva metallihaarniska jonka nivelkohdat ovat samanaikaisesti suojaavia että mahdollistavat liikkumisen. Siksi jotkut osat, kuten hartiat ja muut vastaavat voi olla taloudellisesti järkevää rakentaa suomuista. Ne suojaavat kohtuu hyvin joltain ja samalla tietysti pitävät kokonaisuuden kasassa niin että toisiinsa liittyvät osat eivät ole erillisiä kappaleita vaan ne ovat yhdessä yhtä ja samaa esinettä.\nTunnisteet: haarniska, jousen historia, miekkailun historia, roolipeli


Elinikäinen oppiminen - avain hyvinvointiin ja menestykseen - Schoolday Designer\nTeksti on julkaistu alunperin vieraskynä-blogina Kasvustoori.fi-sivustolla.\nTuunaa työympäristösi sinulle parhaaksi mahdolliseksi oppimisympäristöksi. Pidä huolta, että kaikki kolme ympäristöä, fyysinen, psyykkinen ja sosiaalinen, palvelevat sinua parhaiten. Viihdytkö siellä, missä työskentelet ja kenen kanssa teet? Onko tunneilmasto sinulle suotuisa? Oppiminen tapahtuu luontevasti vuorovaikutuksessa toisten kanssa. Jaa ja pallottele ideoitasi, kehittele, kokeile ja testaa yhdessä toisten kanssa. Oppikaa yhdessä.\nPyydä jatkuvasti palautetta omasta työstäsi ja tekemisestäsi. Kysele työtovereiltasi, asiakkailtasi tai koulututettaviltasi, miten onnistuit heitä auttamaan tai palvelemaan. Onko tekemisesi tavassa jotain sellaista, mihin kaipaat lisää vinkkejä ja toista näkökulmaa? Muista kasvun asenteen merkitys: mahdollinen kritiikki ei kohdistu sinuun ihmisenä vaan auttaa sinua kehittymään työssäsi entistä paremmaksi. Jätä aina hetki myös sille, että voit itseksi reflektoida, missä tänään onnistuin ja mitkä asiat voisin tehdä entistä paremmin ja miksi.\nJaa päivästäsi yksi asia, jonka olet oppinut päivän aikana. Kerro esimerkiksi puolisollesi tai kollegallesi päivän päätteeksi yksi asia, jonka opit. Oppimisen näkyväksi tekeminen on yksi tehokkaimmista oppimisen tavoista. Samalla huomaamme, miten paljon oppimista tapahtuu ihan tuikitavallisenakin työpäivänä.\nKokeile, ihmettele, opi! Tee asiat toisin kuin ennen. Kokeileminen on erinomainen tapa oppia uutta. Kokeilut antavat meille informaatiota siitä, onko suunta oikea tai mitä asioita kannattaa muuttaa ennen uuden asian tai tavan vakiinnuttamista. Itse kokeiluja tärkeämpää on kuitenkin se, mitä ja miten niistä opimme. Ruoki jatkuvasti myös uteliaisuuttasi, haasta itseäsi ajattelemaan ja tekemään toisin. Pienilläkin muutoksilla saamme autettua aivojamme uuden oppimiseen: vaihda työmatkasi reittiä, lue joka viikko jotain itsellesi uutta, tapaa uusia ihmisiä.\nOle kiitollinen, kannusta ja kehu itseäsi! Pysähdy oppimisesi äärelle ja kiitä itseäsi siitä, mitä olet oppinut ja saavuttanut. Myönteiset tunteet vahvistavat tutkitusti oppimista. Ne antavat meille energiaa, lisäävät itseluottamusta ja auttavat näkemään edessä olevat haasteet myönteisinä ja siten uusina oppimisen paikkoina. Siksi on tärkeää keskittyä positiiviseen ja kaikkeen siihen hyvään, mitä itsellä on.